سەرۆکوەزیرانی عێراق، مستەفا کازمی ئیدانەی هێرشکردنە سەر بارەگای لقی پێنجی پارتی دیموکراتی کوردستانی لە بەغدا کرد و رایگەیاند، لەسەر ئەو رووداوە ژمارەیەک لەو کەسانە دەستگیرکراون کە لە رووداوەکەدا تێوەگلاون و بەدوای ئەوانی دیکەشەوەن.\nمستەفا کازمی لە هەژماری تایبەتی خۆی لە تۆڕی کۆمەڵایەتی بە هەرسێ زمانی عەرەبی و کوردی و ئینگلیزی پەیامێکی بڵاوکردەوە.\nکازمی نووسیوویەتی: "عێراقی هەرگیز بۆ مەرامی سیاسی دوژمنایەتی عێراقی ناکات. پێكەوە قۆناغی پێكدادانی تایفیمان تێپەڕاند و ناگەڕێینەوە دواوە".\nسەرۆکوەزیرانی عێراق لەبارەی هێرشکردنە سەر بارەگای لقی پێنجی پارتی دیموکراتی کوردستان لە بەغدا نووسیوویەتی: "هێرشكردنە سەر بارەگای پارتی دیموکراتی کوردستان رەتدەکەینەوە".\nمستەفا کازمی راشیگەیاندووە: "بەناوی گەل و دەوڵەتەوە بەرەنگاری هەر دوژمنکارییەک بەرامبەر بە عێراقییەكان دەبینەوە".\nسەرۆکوەزیرانی عێراق، مستەفا کازمی لەبارەی هەنگاوەکانی حکوومەت ئاشکرای کردووە کە ژمارەیەک لەو کەسانەیان دەستگیرکردووە کە بە هێرشکردنە سەر بارەگای لقی پارتی لە بەغدا تێوەگلاون و نووسیوویەتی: "ژمارەیەک لە ئەنجامدرانمان دەستگیركردوون بەدوای ئەوانەی دیکەشەوەین".\nپێشتر نووسینگەی راگەیاندنی سەرۆکوەزیرانی عێراق رایگەیاندبوو، لەسەر رووداوی هێرشکردنە سەر بارەگای لقی پێنجی پارتی دیموکراتی کوردستان لە بەغدا، ١٥ کەس دەستگیرکراون.\nهاوکات میدیاکانی عێراق بڵاویانکردەوە کە بە بڕیاری فەرماندەی گشتی هێزە چەکدارەکان و سەرۆکوەزیرانی عێراق، مستەفا کازمی، فەرماندەی گشتی ھێزی پاراستنی یاسا، لیوا جەواد دەڕاجی لە پۆستەکەی دوورخرایەوە، بە ھۆی ئەوەی نەیتوانیووە بارەگای لقی پێنجی پارتی دیموکراتی کوردستان لە بەغدا بپاریزیت.\nئەنجوومەنی ئاسایشی نیشتمانی عێراق بڕیاریداوە بە لێپێچینەوە لە ئەنجامدەرانی ئەو کارە کە سەرپێچی یاساییان کردووە.\nپارتی عێراق کازمی\nدەستگیركردنی دوو تیرۆریستی داعش لە بەغدا


فه‌رهه‌نگ قه‌ره‌نی 14/02/2021 - 10:09 وتار\nله دنیای مۆدێرنه‌دا به‌ر واقیعی ئه‌م ده‌سته‌واژانه‌ده‌كه‌وین (به ڕۆبۆتكردنی مرۆڤ، كوژانه‌وه‌ی ڕۆح، به‌كاڵاكردنی باڵاوجه‌سته‌ی ئافره‌ت، ماتریالیزیم"مادده‌گه‌رایی"، دروستكردنی ڕه‌گه‌زی سێیه‌می مرۆڤ" ئیمۆ وهاوڕه‌گه‌زبازی" و...هتد.)\nئه‌گه‌ر به‌مێژووی كۆمه‌ڵگه‌ی كورده‌وارایماندا بگه‌ڕێینه‌وه، به‌ر ده‌سته‌واژه به‌هاباڵاكانی وه‌ك عیشق و جوانی و وه‌فاداری و ڕێزگرتن و هه‌ست و سۆزو به‌زه‌یی و...هتد ده‌كه‌وین.\nكێشه‌ی نوخبه پیسه‌كه‌ی ئێستای كۆمه‌ڵگه‌ی كوردستانی ئه‌وه‌یه چاو له سیسته‌می مۆدێرنه‌ی ڕۆژئاوا ده‌كات! ئه‌مه‌ش به‌بێ گه‌ڕانه‌وه بۆ مێژووی ڕۆژئاواییه‌كان\nكه له سه‌ده‌كانی ڕابردوودا به چ قۆناغێكی ژیان و ژیاری سیاسیی وكۆمه‌ڵایه‌تی و فه‌رهه‌نگیدا ڕاگوزه‌ریان كردووه.\nله نیوه‌ی یه‌كه‌می سه‌ده‌ی 18ه‌م به‌م لاوه چینی ئه‌شراف و ده‌ره‌به‌گ ورده ورده ئیعتیباری خۆیان له ناوكۆمه‌ڵگه‌دا له‌ده‌ست ده‌دا به‌تایبه‌ت له ڕووی ئه‌خلاقییه‌وه.\nتا ده‌هات فه‌سادی و تێكشاندی په‌یوه‌ندییه كۆمه‌ڵایه‌تییه‌كان و هه‌ڵوه‌شانه‌وه‌ی شیرازه‌ی خێزان خراپترده‌بوو ئه‌مه سه‌رباری ئه‌وه‌ی باری ئابووری تا ده‌هات ڕووی له خراپتر ده‌كرد.\nشار قه‌ره‌باڵغتر، ئاژاوه زیاتر، ئیدی چوونه ژێرباری یاساو ده‌وڵه‌ت شتێكی زه‌حمه‌ت بوو به‌هۆی ئه‌و هه‌موو لادانه كۆمه‌ڵایه‌تییه‌ی ڕوویان ده‌دا؛ تا دوای شۆڕشی فه‌ره‌نسا له ساڵی 1789ی میلادی ئیدی سیسته‌می ژیانی ڕۆژئاوایی به‌ته‌واوی گۆڕا.\nله‌ده‌ره‌نجامی ئه‌و ناهاوسه‌نگی و داڕمانه ئه‌خلاقییه‌ی ڕۆژئاوا تێیكه‌وت؛ ده‌سته‌بژێر(نوخبه)ه ڕۆشنبیرییه‌كانییان ناچار وه‌ك جێگره‌وه ڕوویان له وڵاتانی ڕۆژهه‌ڵات كرد و (نۆستالیژیا) یان له‌گه‌ڵ كلتووری ڕه‌سه‌نی ڕۆژهه‌ڵاتی دروستكرد.\nشاعیرانی ناوداری فه‌ڕه‌نسی (لامارتین و شاتۆبریان و پیێرلۆتی و ژیرارد و نێرڤال) هاتنه ئێران و توركیاو كوردستان و میسر (لامارتین له سه‌ده‌ی نۆزده‌هه‌مدا یه‌كه‌م شاعیری فه‌ره‌نسا بووه كه ناوی كوردستانی هێنابێت)\nئیدی بایه‌خدانی نووسه‌ر وشاعیر و هونه‌رمه‌ندانی ڕۆژئاوایی به ڕۆژهه‌ڵات له سه‌ده‌ی 19 گه‌یشته لوتكه، چونكه باوه‌ڕیان وابوو كه كۆمه‌ڵگه‌ی ڕۆژئاوایی كه‌وتۆته چاڵێكی قووڵه‌وه مرۆڤ نرخی مرۆڤانه‌و به‌های ڕۆحی خۆی له‌ده‌ست داوه، ئافره‌تی ئه‌وروپی به‌هۆی كاركردنی له ده‌ره‌وه‌ی ماڵه‌كان ناواخن و ڕۆڵی سه‌ره‌كی خۆی له‌ده‌ست داوه‌و خه‌سڵه‌ته مێینییه‌كه‌ی خۆی لێ شێواوه.( وه‌ك ئه‌وه‌ی ئێستای هه‌رێمی كوردستان) بۆیه لامارتین ده‌نووسێت: سیسته‌می ژیانی ڕۆژئاوایی به‌ره‌و ڕووخان هه‌نگاو ده‌نێت. وای ده‌بینێت كه ڕۆژهه‌ڵات لانكه‌ی بووژانه‌وه‌یه‌و ڕۆژهه‌ڵات شانۆی شكۆمه‌ندترین مرۆڤه.\nده‌شڵێت شارستانییه‌تی رۆژهه‌ڵات له سه‌رووی شارستانییه‌تی رۆژئاوایه چونكه دێرین و ڕه‌سانایه‌تیشی سازگاره.\nئیدی مرۆڤی به‌ناو مۆدێرنه‌و ده‌سته‌بژێره پیسه‌كه‌ی كۆمه‌ڵگه‌ی كوردستانیش سه‌وڵ به‌پێچه‌وانه‌وه لێده‌دات و پێشی وایه ئه‌مه پێشكه‌وتنه!\nهه‌رچی جوانی و سروشتی مێێنه‌یی هه‌یه له ئافره‌تی كوردیان برد و پڕیان كردن له سلیكۆن و فیله‌و... هتد. ناویان نا كچه‌مۆدێل و هێنده ڕه‌نگی درۆزنه‌یان لێدا كردیان به تابلۆیه‌كی بێ زه‌وق\nمنیش ددانی پێداده‌نێم كه مرۆڤێكی كۆنخوازم\nبیری بۆنی دووكه‌ڵی ناندینه‌كه‌ی دایكم ده‌كه‌م.\nبیری خه‌وی سه‌ربان و تریفه‌ی مانگه‌شه‌و و ژماردنی ئه‌ستێره‌كان ده‌كه‌م تا خه‌و ده‌یبردمه‌وه.\nبیری شه‌وانی بێ كاره‌بایی ده‌كه‌م كه به‌دیار زۆپا عه‌لادینه دوكه‌ڵاویه‌كه سه‌عیمان ده‌كرد تا شاپه‌ڕی باڵه‌كانی ئه‌مین باڵدار ده‌یانبردینه كه‌شكه‌شانی فه‌له‌ك.\nبیری دیمه‌نی ده‌مه‌وزه‌رده‌په‌ڕی سه‌ربان ده‌كه‌م كه چه‌ند به‌سۆزه‌وه خه‌به‌ری ده‌كردینه‌وه.\nبیری گۆزه شكاوه‌كه‌ی داپیرم ده‌مه‌م دوای ئاوكێشانی له كانییه‌كه‌ی ئه‌وبه‌ر كردوویه‌تی به گوڵدان،\nبیری كتێبه په‌ڕ ده‌رده‌كه‌ی مه‌لای مزگه‌وتی گوند و گه‌ڕه‌كه هه‌ژارنشینه‌كان ده‌كه‌م،\nبیری ئه‌و تۆپه‌لاستیكییه ده‌كه‌م له‌گه‌ڵ هاوڕێیانم له كۆڵانی دوور له چاوی مام سه‌یدی دراوسێمان یاریمان پێی ده‌كرد،\nبیری ده‌نگی (شێخ عبدالباسط) ده‌كه‌م له ڕادیۆ قیساره‌كه‌ی بابمه‌وه سبه‌ینانێك به‌ده‌م چا خواردنه‌وه گوێی له قورئان ده‌گرت.\nئای پاد و ئای فۆن و ...\nئای له‌م هه‌موو ئایه‌ی چ ئازارێكن بۆ بازاڕی ژیان!


هه‌موو ڕۆژێكی ساڵ، ساڵڕۆژی جه‌نایه‌تێكه له لایه‌ن كۆماری ئیسلامییه‌وه – کۆمەڵە\nهه‌موو ڕۆژێكی ساڵ، ساڵڕۆژی جه‌نایه‌تێكه له لایه‌ن كۆماری ئیسلامییه‌وه\nڕۆژی پێنجشه‌ممه ١٨ی مانگی به‌فرانبار، ساڵڕۆژی جه‌نایه‌تێكی دژه‌مرۆیی دیكه‌ی كۆماری ئیسلامییه. له‌م ڕۆژه‌دا فڕۆكه‌یه‌كی ئۆكراینی، به مووشه‌كی سپای پاسداران، به‌ربۆوه و گشت ١٧٦ سه‌رنشینه‌كه‌ی، كه زۆربه‌یان لاوانی خوێندكار و توێژه‌ر و لێكۆڵه‌رانی ئێرانیی ده‌ره‌وه‌ی وڵات بوون، گیانیان له‌ده‌ست دا. ئه‌م جه‌نایه‌ته‌ش به لیستی دوورودرێژی جه‌نایه‌ته‌كانی كۆماری ئیسلامی زیاد بوو و سه‌دان بنه‌ماڵه‌ی تازیه‌بار و ویژدانی سه‌دان ملیۆن مرۆڤی، له ئێران و سه‌رتاسه‌ری جیهان، زامدار كرد. به‌ڵام سه‌رانی ئه‌م ڕژیمه جه‌نایه‌تكاره، له ورد و درشتیانه‌وه، نه ته‌نیا نێوچاوانیان پێك دانه‌دا، به‌ڵكوو سه‌ره‌ڕای به‌ڵگه و نیشانه‌ی حاشاهه‌ڵنه‌گری ناوخۆیی و جیهانی، بۆ ماوه‌ی سێ ڕۆژ، به درۆنانه‌وه و به ته‌قالا كردن بۆ سڕینه‌وه‌ی ئاسه‌واری جه‌نایه‌ته‌كه و بێده‌نگ كردنی بنه‌ماڵه و مرۆڤه خه‌باتكاره‌كان، هه‌وڵیان دا ئه‌م جه‌نایه‌ته دژه‌مرۆییه داپۆشن و به ئاكامی “ئاژاوه‌گێڕیی ئه‌مریكا“، “فه‌زاسازیی گوماناوی” و “درۆی ئاشكرا و گاڵته” ناویان لێبرد. حسام ئاشنا، ڕاوێژكاری ڕووجانی، هه‌ڕه‌شه‌ی له ڕۆژنامه‌وانانی ناوخۆیی و ده‌ره‌كی كرد كه “له به‌شداری كردن له شه‌ڕی ده‌روونیی، خۆ ببوێرن“. سه‌ره‌نجام له ڕۆژی چواره‌مدا، به‌وپه‌ڕی بێشه‌رمییه‌وه، دانیان به‌وه دانا كه فڕۆكه‌كه به‌هۆی هه‌ڵه‌ی ئینسانیی هاویشتی مووشه‌ك، تێكشكاوه. ڕاگه‌یاندنی ئه‌م جه‌نایه‌ته، له‌گه‌ڵ ناڕه‌زایه‌تیی جه‌ماوه‌ری خه‌ڵك له زۆرێك له شاره‌كانی ئێران به‌ره‌وڕوو بۆوه و خه‌ڵك به به‌رز كردنه‌وه‌ی درووشم دژبه گشت ده‌سه‌ڵاتی ڕژیمی ئیسلامی، ئه‌م جه‌نایه‌ته‌یان مه‌حكووم كرد.\nله ماوه‌ی ئه‌م یه‌ك ساڵه‌دا كه له ئه‌نجام دانی ئه‌م جه‌نایه‌ته تێپه‌ڕیوه، كۆماری ئیسلامی نه ته‌نیا وڵامێكی به بنه‌ماڵه‌ی گیان به‌خت كردووان و خه‌ڵكی ئێران و باقیی ده‌وڵه‌ته‌كان نه‌داوه‌ته، نه ته‌نیا په‌روه‌نده‌ی ئه‌م جه‌نایه‌ته‌ی تاوتوێ نه‌كردووه و هۆكار و بڕیارده‌رانی نه‌ناساندووه، به‌ڵكوو دادستانی نیزامیی هاوده‌ستی قاتڵانی ده‌سه‌ڵاتدار له تاران، وێڕای ڕاگه‌یاندنی ده‌ستبه‌سه‌ر كردنی كه‌سێك، كۆتایی لێكۆڵینه‌وه و به‌ستنی په‌روه‌نده‌ی ئه‌م جه‌نایه‌ته‌ی ڕاگه‌یاند و ئاماژه‌ی به‌وه كرد كه “هه‌ڵه‌ی فه‌رمانده‌ی سیستمی په‌دافه‌ندی سپای پاسداران بووه”. ئه‌وه‌ش له حاڵێكدایه كه ده‌زگا ئه‌منی و قه‌زاییه‌كانی ڕژیم، هێستاش به‌رده‌وام، درێژه به ئه‌شكه‌نجه و ئازار و په‌روه‌نده‌سازی بۆ ناڕازیانی ئه‌م جه‌نایه‌ته ده‌ده‌ن.\nله ماوه‌ی یه‌ك ساڵی ڕابردوودا، به‌رپرسانی كۆماری ئیسلامی به خۆگێل‌كردن و درۆنانه‌وه و وڵامی نه‌زانانه، هه‌وڵیان داوه كه ئه‌م جه‌نایه‌ته‌ش وه‌ك باقی جه‌نایاتی دیكه، له ناوخۆ و ده‌ره‌وه‌ی ئێران، به تێپه‌ڕینی كات و فه‌رامۆشیی بسپێرن. له‌م په‌یوه‌نده‌دا، ڕژیمی ئیسلامی، كه خۆی توانا و سه‌لاحییه‌تی خوێندنه‌وه‌ی داتای سندووقی ڕه‌شی فڕۆكه‌كه‌ی نه‌بوو، چه‌ندین مانگ له ته‌حویل دانی به ده‌وڵه‌تی فه‌ڕانسه خۆی بوارد. بۆ پاساو كردنی ئه‌م دواخستنه، جه‌واد زه‌ریف، وه‌زیری ده‌ره‌وه‌ی ڕژیم، به‌وپه‌ڕی بێشه‌رمییه‌وه له وڵام به هه‌واڵنێرانی ده‌ره‌وه‌ی وڵات ڕایگه‌یاند كه: “بۆچی ده‌وڵه‌ته ئۆرووپاییه‌كان ئیمكانات و زانستی پێویست بۆ كردنه‌وه و خوێندنه‌وه‌ی داتاكانی سندووقی ڕه‌شی فڕۆكه‌كه ناخه‌نه ئیختیار كۆماری ئیسلامییه‌وه؟” له‌م دوایانه‌شدا یه‌كێك له كارگێڕانی ڕژیم ڕایگه‌یاند كه كۆماری ئیسلامی غه‌رامه‌تی ١٥٠ هه‌زار دۆلاری ده‌دا به بنه‌ماڵه‌ی گیان‌به‌خت‌كردووان. ئاشكرایه كه ئه‌م ئیدیعایه‌ی ڕژیمی درۆزنی ئیسلامی، كه ئابوورییه‌كه‌ی له‌سه‌ر لێواری داڕمانه، كه‌س باوه‌ڕ ناكات.\nله ئێستادا، ئه‌وه‌یكه له زاری بنه‌ماڵه‌ی تازیه‌باری گیان به‌خت كردووانه‌وه ده‌بیسترێ، دادخوازی له زوڵم و جه‌نایه‌تێكه، كه له حه‌قیان‌دا كراوه. بێگومان، ئه‌وه‌یكه كۆماری ئیسلامی لێی ستاندوونه‌وه، به پاره قه‌ره‌بوو ناكرێته‌وه و ژانی دڵته‌زێنی كوژرانی ئازیزانیان به‌ده‌ستی جه‌نایه‌تكاران، فه‌رامۆش ناكرێت. كه‌وابوو ئاكامی ئه‌م دادخوازییه ناتوانێ بێجگه‌له ڕووخاندنی ڕژیمی ئیسلامی، شتێكیتر بێت. ڕۆژی پێنجشه‌ممه له ساڵوه‌گه‌ڕی كوژرانی ئه‌م مرۆڤه بێتاوانانه، چه‌ندین كۆبوونه‌وه له تاران به‌ڕێوه‌چوو. ژماره‌یه‌ك له بنه‌ماڵه‌ی قوربانیان له “فڕۆكه‌خانه‌ی خومه‌ینی” و له “شاهد شار“، شوێنی به‌ربوونه‌وه‌ی فڕۆكه‌كه، ده‌ستیان دایه كۆبوونه‌وه‌ی ناڕه‌زایه‌تی و به هه‌ڵكردنی مۆم و دانانی گوڵ، به‌یادی ئازیزانیان، وێڕای مه‌حكووم كردنی دووباره‌ی ئه‌م كوشتاره، له خه‌ڵكی ئێران و كۆمه‌ڵگای جیهانی، داوای دادخوازییان كرد.\nهه‌ر له‌م په‌یوه‌نده‌دا، ١٠ ڕێكخراوی خوێندكاری له زانكۆكانی ئێران له به‌یانییه‌یه‌كی هاوبه‌شدا، له ڕێكه‌وتی ١٧ی به‌فرانباری ٩٩، له‌ژێرناوی “له ساڵوه‌گه‌ڕی هاویشتنی له‌ئه‌نقه‌ستی مووشه‌ك به‌ره‌و فڕۆكه‌ی ئۆكراینی و كۆمه‌ڵگایه‌كی دادخواز دژبه‌م جه‌نایه‌ته‌یه”، بۆ جارێكی دیكه كوژرانی ١٧٦ مرۆڤیان مه‌حكووم كرده‌وه. خوێندكاران وێڕای ده‌ربڕینی پشتیوانی له بنه‌ماڵه‌ی گیان به‌ختكردووان ڕایانگه‌یاند كه ئه‌م ڕێگایه‌دا، تا كۆتایی له‌گه‌ڵیانن. له به‌شێك له‌م به‌یانییه‌یه‌دا هاتووه كه: “بێگومان ئه‌م جه‌نایه‌ته، نه بۆ ده‌سه‌ڵات و بڕیارده‌رانی، بابه‌تێكی ته‌واو بوویه و نه بۆ بنه‌ماڵه‌ی گیان به‌ختكردووان و ئه‌و خه‌ڵكه‌ی كه یه‌ك ساڵ له‌مه‌وبه‌ر، به ڕاشكاوی ڕایانگه‌یاند كه “نه ده‌به‌خشین و نه‌فه‌رامۆش ده‌كه‌ین“. جه‌نایا‌تێك كه له درێژه‌ی كوژرانی ناڕازیانی مانگی خه‌زه‌ڵوه‌ری ساڵی ٩٨ و پێشتر، له لایه‌ن دسه‌ڵاته‌وه ئه‌نجام درابوو، كه‌ش و هه‌وایه‌كی خوڵقاند كه كێشمه‌كێشی سه‌ره‌كیی نێوان خه‌ڵك و ده‌سه‌ڵاتی لێكه‌وته‌وه و خوێندكار، كرێكار، خانه‌نشین، موعه‌لیم و باقیی به‌شه‌كانی دیكه‌ی كۆمه‌ڵگای به‌ره‌و پشتوانی له بنه‌ماڵه‌ی گیان به‌ختكردووان برد“.\nله‌ڕاستیدا، له‌ژێر ده‌سه‌ڵاتی نگریسی كۆماری ئیسلامی‌دا، هه‌موو ڕۆژانی ساڵ بۆ خه‌ڵكی ئێران، بووه‌ته ساڵڕۆژی جه‌نایاتی ئه‌م ڕژیمه دژ به‌وان. ساڵڕۆژی شه‌ڕی پڕ ته‌ڵه‌فات و كۆنه‌په‌رستانه‌ی ئێران و عێراق، ساڵوه‌گه‌ڕی هێرشی ڕژیم بۆسه‌ر زانكۆكان، فه‌رمانی هێرشی نیزامی بۆسه‌ر كوردستان و توركه‌مه‌ن سه‌حرا و خووزستان، ساڵڕۆژی كوژرانی به‌ندكراوان له ساڵه‌كانی ٦٠ و ٦٧ی هه‌تاوی، ساڵڕۆژی قه‌تڵه زنجیره‌ییه‌كان و باقیی ئێعدامه‌كان، ساڵڕۆژی هێرش بۆسه‌ر خابگای خوێندكاران و كوشتنیان له مانگی پووشپه‌ڕی ساڵی ٧٨، ساڵوه‌گه‌ڕی كوژرانی كرێكارانی خاتوون ئاباد. ساڵڕۆژی كوژرانی خه‌ڵك به‌تایبه‌ت له ساڵه‌كانی ٩٦ و ٩٨ و ساڵوه‌گه‌ڕی به‌ربوونه‌وه‌ی فڕۆكه‌ی ئۆكراینی، هه‌ر هه‌موویان گۆشه‌یه‌كن له جه‌نایاتی بێ ئه‌ژماری ڕژیمی ئیسلامی.\nئایا به‌ڕاستی ده‌سه‌ڵاتی كۆماری ئیسلامی، بێجگه‌له جه‌نایه‌تی بێ ئه‌ژماری كوشتار و تیرۆر و زیندان و ئه‌شكه‌نجه، داسه‌پاندنی هه‌ژاری و فه‌لاكه‌ت، بێكاری و برسییه‌تی به‌سه‌ر كرێكاران و زۆربه‌ی كۆمه‌ڵگای ئێران، دزی و ئیختلاس، درۆنانه‌وه و به‌ره‌و گه‌نده‌ڵی بردنی كۆمه‌ڵگا، ته‌بلیغ و داسه‌پاندنی خورافه و ئازار به‌سه‌ر خه‌ڵكی ئێران و ناوچه‌كه، شتێكی دیكه، له كارنامه‌ی ده‌سه‌ڵاته‌كه‌یدا ده‌بیندرێ؟ له‌ڕاستیدا، درێژه‌ی جه‌نایات و ملهوڕیی ئه‌م ڕژیمه، ته‌نیا له ڕێگه‌ی ڕووخاندنی شۆڕشگێڕانه‌ی ئه‌م ڕژیمه‌وه، كۆتایی پێدێت.\nبه‌ڕێوه‌چوونی ڕێوڕه‌سمی یه‌كه م ساڵوه‌گه‌ڕی قوربانییانی فرۆكه ئۆكراینییه‌كه\nكۆبوونه‌وه‌ی ناڕه‌زایه‌تیی بنه‌ماڵه‌ی ئاسییه په‌ناهی


Aras Welcomes you: منیش هەم\nمرۆڤ ناتوانێ ئاراستەی با بگۆڕێ، بەڵام دەتوانێ چارۆکەکەی بەشێوەیەک هەڵکا کە بە ئامانجی خۆی بگەیەنێت.\nژیانی پێغەمبەران پڕە لە وانە و ڕێنوێنی بۆ ئێمەی دوای ئەوان، هەر بۆیە پەروەردگار لە قورئاندا چیرۆکی ڕووداوەکانی ژیانیانمان بە درێژی بۆ دەگێڕێتەوە. ئەوانەی ڕەزامەندی خواشیان ویستوە، گوێڕایەڵ بوون و ژیانی پێشینەکان بوون بە پەند بۆیان، ڕێبازی ئەوانیان کردوە بە ئامۆژگا. یەکێ لەو پێغەمبەرانەی کە پەروەردگار چیرۆکی ژیانیمان بۆ باس دەکات و بە باشترین چیرۆک ناوی دەبات، چیرۆکی پێغەمبەر (یوسف)ە، سڵاوی خوای لێ بێت. کاتێک بێ تاوانی یوسف ئاشکرا دەبێت و پاشای میسر پێی دەڵێ: "ئەمڕۆ ئیتر بەڕاستی تۆ لای ئێمە خاوەنی پلە و جێگەی متمانە و باوەڕی"، پاشان یوسفیش لە وەڵامیدا دەڵێ:" پێم باشە بمکەیت بە لێپرسراو بەسەر گەنجینەکان و سامانی سەر زەوی ئەم وڵاتە. لەخۆم ڕادەبینم کە شت بپارێزم و زاناشم کە چۆن دەیپارێزم."\nلەم ڕوداوەوە بۆمان دەردەکەوێت کە خوای پەروەردگار پێمان دەڵێ، کارێک ئەتوانی بیکەیت، دەستەوستان مەوەستە و وەرە پێش لێی. زانیت کە داناییت هەیە لە ئەنجامدانی کارێکدا هەوڵی بۆ بدە و زانایی خۆت بنوێنە. ئەمڕۆکە ئەم دەستپێشخەرییە لە هەموو کاتێک پێویسترە بۆ ئێمەی کورد، بەتایبەت لە باشووری کوردستان، خۆ هەرێمی کوردستان بە دەست گەندەڵییەوە دەناڵێنێ. جاران ئەگەر لەبەر نەبوونی سیستەمێکی ڕێکوپێک بۆ بەڕێوەبردن و هۆکاریی نەشارەزایی لێپرسراوان گەندەڵی دروست بووبێ، ئەوا ئەمڕۆکە گەندەڵی یەخەی هەموو کاربەدەستێکی گرتۆتەوە، بەشێوەیەک کە ئەگەر گەندەڵیش نەبێت و نەیکات لکێنراوە بە ڕێچکەیەکی گەندەڵەوە کە گەندەڵی تیا کراوە و دەکرێت. لە دڵەوە هەموو ڕقمان لێیە و چارەی گەندەڵیمان ناوێ، کەچی زۆرکات بێ دەنگی هەڵدەبژێرین و بەرژەوەندی تایبەت تەوقمان ئەدات و ئەژنۆ شکێن قەتیس دەمێنینەوە، ئەوەمان بیر دەچێتەوە کە خۆمان نەیکەین کەس بۆمان ناکا و چاک نابێ. ترووسکایی دڵشادی لەوەدایە کە وڵات دەنگی مرۆڤی خاوەن باوەڕ لەخۆ دەگرێ، کە ئەتوانرێ بکرێن بە کەرەسەی خاو و تۆوی چارەسەری گەندەڵی. لێرەوە ئەو کردارەی یوسف خوا لێی ڕازی بێت، دەکەمە پەند و بە هەموو کەسێک دەڵێم، تۆش دەتوانیت لەم ساتەوە ئەو کەسە بیت کە چیتر گەندەڵی لە چاڵ دەنێی، تۆش بە زانینی خۆت وەرە پێش و خۆت دوور ڕامەگرە، قسە بکە، لاوازترین بڕوا هەڵمەبژێرە، تێکشانی مرۆڤ لەو خاڵەوە دەست پێدەکات کە کۆششی نامێنێت. ئەوە جگە لەوەی ئەرکێکی مرۆییانەیە لەسەر حەق بێیتە قسە، ئەرکی بڕوادارانیشە. لەمەودوا ببە بە ئەو کەسەی کە خوا جڵەوی زەوی داوەتە دەست و کردویە بە جێنشینی خۆی لەسەر زەوی و ژیرانە وەرە پێش و تواناکانی خۆت دەربخە، خۆ هەموو لە کەشتییەکداین و بە یەکگرتنی بازوی هەموو ڕزگارمان دەبێت، ئاو لە سەرچاوەوە لێڵ بووە، با دەستی یەکبگرین و هاوکاریی چاکەکاران بین، هەست کردن بە لێپرسراوی لەبیر نەکەین، زانایی چ سودێکی هەیە ئەگەر بە کردار نەسەلمێنرێ، چ بایەخێکی هەیە ئەگەر بە چواردەوری خۆت نەگەیەنرێ. ئەوەش بزانە شارەزایی و زانایی جیاکەرەوەتن لەوانی تر، وە بە باشترین کەسیش لە قەڵەم دراویت. کەواتە چیتر چاوەڕێ مەبە تاکوو لیژنەکانی چاکسازی دەتگەنێ، ئەمڕۆ خۆت ببە بە چاکساز و خۆت دەنگت زوڵاڵ بێت، ئەوی بە تۆ دەکرێ، درێغی لێ مەکە و بڕۆ پێشەوە، بە سەروو خۆت بڵێ کە تۆ چیت پێ دەکرێ، ئەگەر ئەو گوێی لێ نەگرتی، بە هاوڕێکانت بڵێ، بە نووسین بە خەڵکی بگەیەنە، قەتیش بۆ کاری چاکە چاوەڕوانی پاداشت و سوپاسگوزاری مەبە، ئیشی مەزن بە لەخۆ بردن و کۆشش ئەنجام دراوە، لەوە دڵنیابە کە خواش خۆشی دەوێیت، مۆمێک دابگیرسێنیت باشترە لەوەی لە تاریکیدا تەمەن بەسەر بەریت و نەفرەت لە تاریکایی بکەیت. بە قسەم دەکەیت؟\n. سورەتی یوسف، ئایەتی ١١١، (لقد کان في قصصهم عبرة)\n سورەتی الممتحنة، ئایەتی ٦، (لقد کان لکم فيهم أسوة حسنة)\n سورەتی یوسف، ئایەتی ٣، (نقص عليک أحسن القصص)\n سورەتی یوسف، ئایەتی ٥٤، (قال إنك اليوم لدينا مکين أمين)، تەفسیری ئاسان\n سورەتی یوسف، ئایەتی ٥٥، (قال إجعلني علی خزائن الأرض)، تەفسیری ئاسان\n ڕاگەیەندراوی کۆبوونەوەی سەرۆکی هەرێم لەگەڵ سەرۆکایەتی پەرلەمان و هێزو لایەنە سیاسییەکان، خاڵی چوارەم.\n پێدانەوەی متمانە – دانپیانانی سەرۆکی حکومەتی هەرێمی کوردستان لە پەرلەمان بە بوونی گەندەڵی و هەوڵدان بۆ چارەسەرکردن\n سورەتی الرعد، ئایەتی ١١، (ان الله لا يغير ما بقوم حتی يغيروا مابأنفسهم)\n فەرموودەی پێغەمبەر موحەممەد دروودی خوای لێ بێت. " عن أبي سعيد الخدري رضي الله عنه قال : سمعت رسول الله صلى الله عليه وسلم يقول : ( من رأى منكم منكرا ليغيره بيده ، فإن لم يستطع فبلسانه ، فإن لم يستطع فبقلبه ، وذلك أضعف الإيمان)."\n پێشەوا عەلی کوڕی تاڵیب، خوا لێی ڕازی بێت، دەفەرمووێ: " إن أول ما تغلبون عليه من الجهاد : جهاد بأيديكم ، ثم الجهاد بألسنتكم ، ثم الجهاد بقلوبكم ، فمتى لم يعرف قلبه المعروف وينكر قلبه المنكر انتكس."\n سورەتی البقرة، ئایەتی ٤٢ (ولا تلبسوا الحق بالباطل و تکتموا الحق)\n سورەتی البقرة، ئایەتی ٣٠ (إني جاعل في الارض خليفة)\n فەرموودەی پێغەمبەر، ( مثل القائم على حدود الله والواقع فيها ، كمثل قوم استهموا على سفينة ، فأصاب بعضهم أعلاها وبعضهم أسفلها ، فكان الذين في أسفلها إذا استقوا من الماء مروا على من فوقهم ، فقالوا : لو أنا خرقنا في نصيبنا خرقا ولم نؤذ من فوقنا ، فإن يتركوهم وما أرادوا هلكوا جميعا ، وإن أخذوا على أيديهم نجوا ونجوا جميعا ). لە پەڕتووکی بوخاری.\n سورەتی المائدة، ئایەتی ٢، (تعاونوا علی البر والتقوی)\nپێشەوا بوخاری و موسلیم دەگێڕنەوە، کە لە دەمی عەبدوڵای کوڕی عومەریان بیستوە، خوا لێیان ڕازی بێ، پێغەمبەر موحەممەد دروودی خوای لەسەر بێت، فەرموویەتی: "كلكم راع ومسؤول عن رعيته ، فالإمام راع وهو مسؤول عن رعيته ، والرجل في أهله راع وهو مسؤول عن رعيته ، والمرأة في بيت زوجها راعية وهي مسؤولة عن رعيتها ، والخادم في مال سيده راع وهو مسؤول عن رعيته ، فكلكم راع وكلكم مسؤول عن رعيته".\n ئامۆژگارییەکانی (ابن القيم): " لو نفع العلم بلا عمل لما ذم الله سبحانه أحبار أهل الكتاب، ولو نفع العمل بلا إخلاص لما ذم المنافقين".\n پێغەمبەر موحەممەد دروودی خوای لەسەر بێت، فەرموویەتی: "لا يؤمن أحدكم حتى يحب لأخيه ما يحب لنفسه".\n سورەتی الزمر، ئایەتی ٩، (هل یستوي الذين یعلمون)\n پێغەمبەر موحەممەد دروودی خوای لەسەر بێت، فەرموویەتی: "خير الناس انفعهم للناس".\n بۆ بەرەنگاربوونەوەی گەندەڵی و ئەنجامدانی چاکسازی لیژنەیەکی باڵاپێکدەهێنرێت\n ئەو کارەی ئەمڕۆ دەتوانی بیکەیت، مەیخەرە ڕۆژێکی تر، پەندێکی ئەڵمانی. پێشینانیش دەڵێن: کاری ئەمڕۆ مەخە بەیانی.\n الاخلاق الفاضلة، عبد الله بن ضيف الله الرحيلي، لاپەڕە ٩٠-١٠٦.\n کارە مەزنەکان بە هێز نەکراون، بەڵکو بە لەخۆ بردویی کراون، وتەی ساموێل جۆنسۆن.\n سورەتی آل عمران، ئایەتی ١٣٤، (واللە يحب المحسنين)\nAras's blog auf Deutsch\nوێب، بەرنامە و داوانامە بۆ هەموو سەکۆیەک\nڕۆژی گەردن ئازایی⛩ زللە بەناوبانگەکە⛩ حیکمەتی ئارامگرتن⛩ کەڵەشێرە هارەکە⛩ کردەوەی خۆشەویستان⛩ فۆڕمات خۆشەویستی دارسێو⛩ ڕێژەیی و ئەنیشتاین پاشا و وه‌زیره‌كه‌ی\n♚ خەوەکەی پاشا\nکەشتییەکان نقوم بوون\n☝ منیش هەم\nڕاستی دوو دیوی هەیە\nپشووی هاوین لە لیژنەدا بووم\nوەڵامی بەجێ⛩ لە حەکیمێکیان پرسی\nلەگەڵ بۆچوونەکانی (عەلی وەردی) دا\nگۆڕین و گەشەکردن\nپیاوەکان دەمرن، بەڵام بیر و کردەوەیان نەمرە\nمرۆڤ دەستکردی دەورووبەرە\nفرەڕوویی کەسێتی عێراقی\nAct Check Computer terms Crises Crises Management in KRG Do IT glossary KRG PDCA v-model ئاوارە ئەندازیار ئیسلام باشوور باوک به‌دبه‌ختی بەرنامەداڕشتن بەڕێوەبەریی قەیران بەڵگەنامە بەندیخانە بەهار بودجە بۆنە بیابیان بیرەتەکنیکیەکانم بێ بنەما بێرناردشۆ پاراستنی زانیاریی پرۆژە پشووی هاوین پەند پەندەکانی پیرەمێرد پیرەمێرد پێشمەرگە پێشنیار پێغەمبەر پێناس تاقیگە تەقەی خۆشی تەکنۆلۆجیا تەکنۆلۆژیا تورک توێشووی زانستخوازان چیرۆك چیرۆک حکومەت خوێندکار خوێندن خۆشه‌ویست خێرخوا دکتۆری زانکۆ دەستپاکی دیجیتاڵ زانست زانکۆ زانکۆی سەڵاحەدین زمانی کوردی ڕووداو ڕۆژنامەی ژین ڕۆمان ساڵی تازە ستەم سلێمانی سەرمایەدار شاعیر شەڕ شەنگال شیعر عراق، عەلی وەردی عێراق فەرهەنگ فەیسبووک فێرکردن قسەی لەجێ قەیران قیتارەکە کلتوور کوردایەتی کوردستان کۆمەڵایەتی کۆمەڵگا گەرما گەندەڵی لیژنە لێدوان و بۆچوون مامۆستا متمانە محمد مردن مقاول منداڵ موحەممەد موسڵ مێژوو هەرێمی کوردستان هەواڵ هۆنراوە ورتەورت وڵات وەرگێڕان وەزارەتی گواستنەوە ویژدان وێنە و هەواڵ یادەوەری یوسف خالید\nبەڕێوەبەریی قەیران لە کوردستان\nپشووی هاوین کوڕە پێشمەرگەبووم\nپشووی هاوین لە سەرەگرتندابووم\nفەرهەنگی ئەڵمانی کوردی بەڕێز دکتۆر فەریاد\nلەم ڕۆژانەدا، فەرهەنگی (ئەڵمانی - کوردی)ی بەڕێز ( د.فەریاد فازیڵ )م بەدەست گەیشت، کە کاکە فەریاد ئەرکی کێشابوو و ئەو فەرهەنگە ناوازە گرانب...\n٢٦ی ئاب - ١٩٤٨ کارشوناس گەڕا لە شوێنی دانا لە شوێنی نەزان هات دانای دانا ئەو دەمەی پیاویان لە دار ئەتاشی ئیشیان نە ئەدا بە کەسی ناش...\nکەڵەشێرە هارەکە و ئازادی دەگێڕنەوە پیاوێک کەڵەشێرێکی دەبێت، ئەم کەڵەشێرە لەگەڵ گزنگی بەیاندا دەست دەکات بە (قوقاندن) و دەچێتە سەر دیوا...\nڕۆژی گەردن ئازایی\nڕۆژی گەردن ئازایی هەتاوێکی سستی هەبوو، تۆز و خۆڵیش ئاسمانی لێڵ کردبوو لەبەر چاوم، هەر لە بەیانییەوە چوومە دەرەوە. لەسەر قەبران هاتمەو...\nلە ماوەی داهاتوودا کتێبی (پێناسە و ڕاڤەی زاراوەکانی کۆمپیوتەر) لە چاپ دەدرێت، ئەم کتێبە بە قەبارەی (A5) ئامادە کراوە کە ٥٢٠ لاپەڕەیە. تی...\nگۆڤاری کوردی - ئیتاڵیا\nئەرشیفی نووسراوەکان March 2019 ( 2 ) February 2019 ( 1 ) January 2019 ( 2 ) December 2018 ( 2 ) November 2018 ( 1 ) October 2018 ( 1 ) August 2018 ( 1 ) July 2018 ( 1 ) June 2018 ( 2 ) May 2018 ( 2 ) April 2018 ( 5 ) March 2018 ( 1 ) November 2017 ( 2 ) June 2017 ( 1 ) May 2017 ( 4 ) April 2017 ( 1 ) March 2017 ( 1 ) February 2017 ( 1 ) September 2016 ( 3 ) August 2016 ( 1 ) July 2016 ( 1 ) June 2016 ( 1 ) February 2016 ( 2 ) January 2016 ( 1 ) December 2015 ( 1 ) September 2015 ( 4 ) August 2015 ( 3 ) July 2015 ( 1 ) June 2015 ( 1 ) May 2015 ( 1 ) April 2015 ( 2 ) March 2015 ( 1 ) February 2015 ( 1 ) October 2014 ( 3 ) September 2014 ( 1 ) August 2014 ( 3 ) July 2014 ( 3 ) May 2014 ( 1 ) April 2014 ( 4 ) March 2014 ( 1 ) February 2014 ( 1 ) January 2014 ( 2 ) December 2013 ( 1 ) November 2013 ( 3 ) October 2013 ( 4 ) September 2013 ( 4 ) August 2013 ( 1 ) June 2013 ( 1 ) May 2013 ( 1 ) April 2013 ( 1 ) March 2013 ( 1 ) January 2013 ( 1 ) December 2012 ( 1 ) October 2012 ( 2 ) September 2012 ( 2 ) May 2012 ( 1 ) April 2012 ( 2 ) March 2012 ( 3 ) February 2012 ( 4 ) January 2012 ( 2 ) December 2011 ( 1 ) October 2011 ( 1 ) September 2011 ( 2 ) August 2011 ( 1 ) July 2011 ( 3 ) June 2011 ( 3 ) May 2011 ( 1 ) April 2011 ( 2 ) March 2011 ( 4 ) February 2011 ( 4 ) December 2010 ( 3 ) September 2010 ( 1 ) June 2009 ( 1 ) December 2007 ( 1 ) December 2006 ( 1 ) November 2006 ( 1 ) May 2006 ( 3 ) April 2006 ( 1 ) March 2006 ( 1 ) February 2006 ( 1 ) January 2006 ( 1 ) November 2005 ( 1 ) October 2005 ( 3 ) August 2005 ( 5 ) September 2004 ( 1 ) June 2004 ( 1 ) May 2004 ( 3 ) April 2004 ( 3 ) March 2004 ( 3 ) February 2004 ( 4 ) January 2004 ( 3 ) November 2003 ( 2 ) October 2003 ( 3 ) September 2003 ( 2 ) August 2003 ( 8 ) July 2003 ( 5 ) June 2003 ( 5 ) May 2003 ( 3 )\nبڵاوکراوەکان مافیان پارێزراوە - ئاراس نوری. Powered by Blogger.


یەکیەتی ئەوروپا: سەرکوتکارانی خۆپێشاندەران گەمارۆیان دەخرێتە سەر | AvaToday\nیەکیەتی ئەوروپا: سەرکوتکارانی خۆپێشاندەران گەمارۆیان دەخرێتە سەر\nسەرۆکی ئەنجومەنی ئەوروپا شارل میشل لە کۆتایی دانیشتنی ڕۆژی چوارشەممەی سەرۆکی وڵاتانی یەکیەتی ئەوروپا کە بە ئامانجی لێکۆڵینەوە لە بشێوییەکانی بلاڕووس بەڕێوەچوو، گووتی: یەکیەتی ئەوروپا سوورە وێرای بە فەرمی نەناسینی لوکاشنکۆ وەک سەرکۆماری بلاڕووس، گەمارۆ بخاتە سەر ئەوانەی سەرکووتی ناڕازییانیان کرد.\nشارل میشێل لە کۆتایی ئەو دانیشتنە ڤیدیۆییە ڕایگەیاند لە ڕوانگەی سەرۆکی وڵاتانی یەکیەتی ئەوروپا، هەڵبژاردنەکانی بلاڕووس ئازاد و دادپەروەرانە نەبووە و بۆیە یەکیەتی ئەوروپا ئەنجامەکانی بە فەرمی ناناسێت.\nسەرۆکوەزیرانی ئاڵمان ئانگێلا مێرکێل لەو بارەوە ڕایگەیاندووە کە پشتیوانی لە ناڕەزایەتییەکان بە هەڵبژاردنەکانی بلاڕووس دەکات و جەختی لەوە کردەوە کە لەو هەڵبژاردنانەدا فیڵی گەورە کراوە.\nسەرۆکی فەرانسە، ئاڵمان و سەرۆکی ئەنجومەنی ئەوروپا ڕۆژی سێشەممە لە پێوەندیەک دەگەڵ ڤلادمیر پوتین کە پاڵپشتی لۆکاشنکۆیە سەبارەت بە قەیرانەکانی بلاڕووس قسەیان کردبوو و داوای ڕاگرتنی تووندوتیژییەکان و دەستپێکردنی دانوستانی ئاشتی و هەمەلایەنەیان کردبوو.\nلۆکشانکۆ سەرۆکی وڵاتانی یەکیەتی ئەوروپای بە هاندانی ناڕازییانی بلاڕووس و پەرەدان بە ناڕەزایەتیەکانی وڵاتەکەی تۆمەتبار کرد.\nسەرۆکی ئەنجومەنی یەکیەتی ئەوروپا ئروزولا فن در لاین ڕۆژی چوارشەممە بە هەواڵنێرانی گووتبوو: بوێری خەڵکی بڵارووس کاریگەری لەسەر داناوین. ئەوەیکە دە ڕۆژ دوای هەڵبژاردنەکان ئەو هەموو خەڵکە دێتە سەرشەقام نیشانەی ئەوەیە ئەو خەڵکە داوای گۆڕان و دێموکراسی دەکات.\nبە گووتەی فن در لاین، یەکیەتی ئەوروپا هاوکاریەکی ٥٣ ملیۆن یۆرۆیی بۆ هاوکاری بلاڕووس تەرخان کردووە کە ٢ ملیۆنی تایبەتە بە هاوکاری قوربانیانی سەرکوت و یەک ملیۆن یۆرۆشی بۆ پشتیوانی لە میدیا سەربەخۆکانە. بە گووتەی ئەو بەرپرسەی یەکیەتی ئەوروپا، ئەو هاوکاریە ئامانجی یارمەتیدانی بڵارووس دەبێت لە ڕووبەڕوو بوونەوە ڤایروسی کۆڕۆنا.\nڕێبەری ئۆپۆزۆسیۆنی بلاڕووس، سوتلانا تیخانووسکایا کە دوای هەڵبژاردنەژان بەرەو لیتوانی هەڵاتبوو ڕۆژی چوارشەممە ٢٩ی گەلاوێژ بە بڵاوکردنەوەی ڤیدیۆیەک داوای لە یەکیەتی ئەوروپا کردبوو، ئەنجامی هەڵبژاردنەکانی بڵاڕووس ڕەت بکەنەوە.


مەڵبەندی دووی هەولێری یەكگرتوو، ئاهەنگی خێزانی ساڵیادی یەكگرتووی ساز كرد\nHanah Hawramy 10/02/2019 - 09:21 بڵاوکراوەتەوە لە هەواڵ/كوردستانی\nبە مەبەستی بەرز راگرتنی ساڵیادی ئیعلانكردنی یەكگرتووی ئیسلامیی كوردستان، مەڵبەندی دووی هەولێری یەكگرتوو بە ئامادەبوونی سەرۆكی ئەنجوومەنی سەركردایەتی و ژمارەیەك لە ئەندامی سەكردایەتی و كادیرو ئەندامانی رێكخستنی هەولێر، ئاهەنگێكی خێزانی ساز كرد.\nسەرەتای ئاهەنگەكە بە مارشی برایەتی و بەچەند ئایەتێك لە قورئانی پیرۆز لەلایەن (م. هێمن قادر) خوێندرایەوەو پاشان (م. فەرهاد مەلا ساڵح) بەرپرسی مەڵبەندی دووی هەولێر وتەی بەخێرهاتنی پێشكەشی ئامادەبوان كرد.\nدواتر (د. هادی عەلی) سەرۆكی ئەنجوومەنی سەركردایەتی یەكگرتوو، وتەیەكی پێشكەشی ئامادەبوان كردو تێیدا ئاماژەی بە رۆڵ و پێگەی یەكگرتوو كرد لەمەڕ خزمەتكردن بە خەڵك و خاكی كوردستان و داكۆكی كردن لە ماف و دەسكەوتە رەواكانی گەلەكەمان.\nهەر لە ئاهەنگەكە رێزلێنان پێشكەشی پێشەنگانی كاروانی یەكگرتوو كرا كە تەمەنیان لە كاری بانگخوازی لە ناو ریزەكانی یەكگرتوو بەسەر بردووە كە هەر یەك لە (م. ئەحمەد حەمەدەمین و م. ئەحمەد عەبباسی و م. سوبحی داودی و م. شێخ فایق نامیق) بوون.\nهەر لە رێزلێنانەكان رێزلێنان پێشكەشی هەردوو خانەوادەی شەهیدی رێگای چاكەخوازی، (فوئاد چەلەبی و د. وشیار ئیسماعیل) كراو پاشانیش بەهۆی سەركەوتنەكانی یانەی وەرزشی ئاسۆ رێزلێنانیان پێشكەشكرا.\nهەر لە ئاهەنگەكەدا (م. حاجی كاروان) وەكو بانگخواز، وتەیەكی ئیمانی و پەروەردەیی پێشكەشی ئامادەبووان كردو ئاماژەی بە رۆڵی یەكگرتوو كرد لە پێگەیاندن و پەروەردە كردنی نەوەكانی ئەم گەلە لە سەر دەستپاكی و دڵسۆزی و خزمەتگوزاری بۆ نیشتمان.\nهەر لە میانەی ئاهەنگەكە هونەرمەند (ئەیاد موحەمەد) چەند گۆرانییەكی شادی و خۆشی لەگەڵ تیپی مۆسیقا پێشكەشی ئامادەبووان كرد.\nهەرلە ئاهەنگەكە لەلایەن خاتوو (حەبیبە ئەمین) شیعری ئەی یەكگرتوو پێشكەشی ئامادەبوان كراو ئاهەنگەش بەو جۆرە كۆتایی هات و ئامادەبوان دەستخۆشیان لە ستافی مەڵبەندو ئامادەكارانی ئاهەنگی ناوبراو كرد.


ئیبڕاهیمۆڤیچ بۆ شەیتانە سوورەکان یاری ناکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/پرێمەرلیگ/ئیبڕاهیمۆڤیچ بۆ شەیتانە سوورەکان یاری ناکات\nئیبڕاهیمۆڤیچ بۆ شەیتانە سوورەکان یاری ناکات\nبەڕێوەبەری کارەکانی (ئیبڕاهیمۆڤچ)کاپتنی هەڵبژاردەی سویدی و یانەی پاریس سان جێرمان، ڕایگەیاند کە هیچ شتێک لەگەڵ یانەی مانچێستەر یۆنایتد نییە و مەرجیش نییە لەوێ یاری بکات.\nلەم بارەیەوە، مینی ڕایۆڵا، بەرێوەبەری کارەکانی ئیبڕا بە ڕۆژنامەی (ئێکسپرێسن)ی سویدی ڕاگەیاندووە، کە هەواڵەکان باس لە ڕۆیشتنی ئیبرا بۆ یانەی مان یۆنایتد دەکەن، ئەوەش هەڵەیە، ڕاستە ئیبڕا ئازادە و من دڵنیام لەو ساتە واز لە تۆپی پێ ناهێنێ، بەڵام تا ئێستا هیچ شتێک لەگەڵ مانچێستەر یۆنایتد ئەنجام نەدراوە، مەرجیش نییە لەگەڵ شەیتانە سوورەکان یاری بکات، ئەو لە دیاری کردنی چارەنووسی خۆی پەلە ناکات و دەتوانێت مووچەیەکی زۆریش مسۆگەر بکات.\nئیبڕاهیمۆڤیچ، کە تەمەنی 34 ساڵە و لە وەرزی ئەمساڵ لەگەڵ یانەی پاریس سان جێرمان بە ژمارەیەکی پێوانەیی نازناوی گۆڵکاری خولی فەرەنسی بەدەستهێنا، بڕیاری داوە بۆ وەرزی داهاتوو لە یانە فەرەنسییەکە یاری نەکات و بۆ یانەیەکی دیکە کۆچ بکات.\nئیبڕا، مان یۆنایتد


فۆڵۆوەری هەژماری ئینستاگرامە نوێکەی هاری و مێگان ژمارەی پێوانەیی شکاند | تودەی مەگەزین\nسێ شه‌ممه 17/09/2019 - 07:49 بەیانی\nماڵه‌وه هەواڵ جیهانی فۆڵۆوەری هەژماری ئینستاگرامە نوێکەی هاری و مێگان ژمارەی پێوانەیی شکاند\nفۆڵۆوەری هەژماری ئینستاگرامە نوێکەی هاری و مێگان ژمارەی پێوانەیی شکاند\nلەلایەن: سۆرانبەروار: 6 مانگ لەمەوبەر هاوپۆل: جیهانی, هەواڵ, هونەرمەندانهیچ لێدوانێک نییە\nهەردوو کەسایەتیی دیاریی جیهانی و ئەندامانی بنەماڵەی پاشایەتی بەریتانیا هاری و مێگان مێرکڵ کە لە ئێستادا چاوەڕێی لەدایکبوونی یەکەم منداڵیان دەکەن، ژمارەی فۆڵۆوەرەکانی نوێترین هەژماری ئینستاگرامیان ژمارەی پێوانەیی شکاند.\nبەرپرسانی کتێبی گینیس بۆ ژمارە پێوانەییەکان ڕۆژی چوارشەممە ٣ی نیسان رایگەیاند، نوێترین هەژماری شازادە هاری و مێگان مێرکڵ لە ماوەیەکی کەمدا بەشێوەیەکی خێرا ژمارەی فۆڵۆوەرەکانی زیادیکرد.\nنوێترین هەژماری ئیسنتاگرامی هاری و مێگان ڕۆژی سێ شەمەی رابردوو ٢ی نیسان دانراوە لە ماوەی شەش کاتژمێری دانانی هەژمارەکەدا ژمارەیی فۆڵۆوەرەکانی گەیشتە نزیکەیی شەش ملیۆن کەس، بە ئاسانی توانی پێش هەژماری ئینستاگرامی گۆرانیبێژی دیاریی کۆری کانگ دانیال بکەوێت، لە ئێستاشدا ژمارەی فۆڵۆوەرەکانی زیاتر لە دوو ملیۆن و نیوی تێپەڕاندووە.\nهاری و مێگان مێرکڵ “دۆقە ساسکس”، هەژمارێکی نوێیان بەناوی “ڕۆیاڵ ساسکس” لە ئینستاگرام داناوە، ئاشکرایانکردووە، کە بۆ ڕاگەیاندن و بڵاوکردنەوەی هەواڵی گرنگ ئەو هەژمارەیان دروستکردووە، هەر ئەمەش بووەتە جێگەی سەرنج و زیادبوونی فۆڵۆوەرەکانی، بەجۆرێک گرنگی بە هەواڵەکانی مێگان و منداڵە لە دایک نەبووەکەیان دەکەن، کە ئەگەری هەیە لە کۆتایی مانگی نیسان یان سەرەتای مانگی ئایار منداڵەکە لەدایکبێت\nنیشانەکردن: ئینستاگرامەکتێبی گینیسمێگان


ئیبراهیم عەباس: دەوڵەتەکەی بارزانی، چۆن دەبێت؟ | wtarikurd\nئیبراهیم عەباس: دەوڵەتەکەی بارزانی، چۆن دەبێت؟\nنوسینی : ئیبراهیم عەباس | 01.07.2017 10:24 PM | بەشی: سیاسی | بێ کۆمێنتە\nلەوە بگەرێ کە هەڵگرتنی دوشمی دەوڵەتی کوردستان لەسەر دەستی مەسعود بارزانی، کوردستانی چەندە ئاڵاندە کێشە لەگەڵ ناوەندو چەندەش دووبەرەکی لە کوردستان خوڵقاند. ناچینە سەر ئەو باسەش کە بەناوی هەوڵدان بۆ دروستکردنی دەوڵەت چ ستەمێک لە خەڵکی کوردستان کرا. بەراوردکاریش ناکەین لە سەر شێوازەکانی سیستەمی حوکمی دەوڵەتەکەی بارزانی. تەنها ئەوەندە نەبێت، ئەگەر لەسەر خێر دوای ریفراندۆم بارزانی بۆ مانەوەی لەکوررسییەکەی و رێگری کردن لە هەڵبژاردنەکانی کوردستان لە کاتی خۆیدا و پاراستتنی هەیمەنەی حزبەکەی، بەناچاری جیابوونەوەی لە عێراق راگەیاند، بەهای مرۆڤ تەنها لەرووی ژیان و مەعیشەتەوە چۆن دەبێت؟\nبەر لەوەی بەراردکارییەک لەگەڵ میرنشینی قەتەر وەربگرین، کە لە روکەشدا زۆر تایبەتمەندی لە کوردستان دەچێت. چونکە وڵاتێکی رۆژهەڵاتی ناوەراستەو لەسەر نەوت دەژیەت و بنەماڵەیەک فەرمانرەوایان دەکات. پێویست دەکات بگەڕێنەوە بۆ ناساندین بارزانی لە بڕوا بوون تەنها لە مافی ژیان و لە پێداویستییە سەرەکییەکان بۆ خەڵکی کوردستان.\nهەتا خۆت لە نزیکەوە لەناو پارتی کارنەکەیت و نزیکی خودی بارزانی و بنەماڵەکەیان نەبیت، باش نازانیت ئەوان چەندە ژیانی خەڵکیان لا بێ بایەخە، بەجۆرێک لەجیاکاری هەر بگەڕێ، کە ئەوەی ئەوان پێی دەڵین میللەت واتە عەشیرەتەکانی بارزان، چۆن بەسەر خەڵکی تر فەرز دەکرین، بەڵکو چونکە جەنابی بارزانی خۆی کوڕە نازدارەکەی حەمایل خانی دایکی بووەو وەکو شازادەیەک پەروەردەکراوە، حەمایل خانی دایکی، بارزانی باوکی ناچار کردووە ئەو کوڕەی بکات بەجێنشین، بەم هۆکارەش براکانی خۆی عوبێدوڵاو لوقمان و زۆر کەسی بنەماڵەکەیان پەنایان بۆ بەعس بردو خزمەتی بەعسیان پێ لە حزبە بنەماڵەکەی خۆیان باشتر بوو، هەروەک خیلافێکی گەورەشی خستە نێوان ئەو و ئیدریس بارزانی کە ئێستاش هەر بەردەوامە. هەموو ئەمانە دڵرەقییەکی زۆری لە کەسایەتی بارزانیدا دروست کردووە، کە لەناخەوە مافی ژیان نەک بەخەڵکی کوردستان، بەڵکو لە کەسانی ناو بنەماڵەکەی خۆشی نازانێت، لەمبارەوە نموونەی زۆرم لەبەردەستن.\nبارزانی کە دهۆکی لە شارەکانی ترو ناوچەی بارزان لەسەرجەم کوردستان دابڕیووە و سەری رەشی لە مەسیف و مەسیفی لە هەولێر دابڕیووە، بەڵگەن کە لەڕووی مەعیشەتی ژیانی خەڵکیشەوە، خۆیان لەخەڵک دابریووەو خۆیان و نەوەوەکانیان شاهانە و سوڵتانیانە دەژین و خەڵکی کوردستانیش بە کوێرەوەری و لە نەهامەتیدا دەژین.\nکەوابێت ئایا چۆن دەبێت متمانەمان بەو سەرۆکە هەبێت بەبەڵێ دەنگی بۆ بدەین پێش ئەوەی بەرچاوروونییەکمان تەنها لەسەر ژیانمان نەبێت، نەک لەسەر کەرامەت و مافەکانی تری ژیانمان؟\nبە لەبەرچاگرتنی میرنشینی قەتەر کە:\n1- ھاوڵاتیانیان بەرزترین داھاتی ساڵانەیان هەیە کە بۆ ھەر تاکێک نزیکەی 130ھەزار دۆلاری ئەمریکیە.\n2- ئەو وڵاتە خاوەنی زیاتر لە 30 ھەزار ملیاردێرە کە بە پلەی دووەم دێت لە سەر ئاستی جیھان.\n3- خاوەنی باشترین سیستمی خوێندن و فێرکردنە لەسەر ئاستی عەرەبی یەکەمە و لە سەرئاستی جیھان چوارم.\n4- لە ڕووی تەندرووستیەوە لە پلەی یەکەم دێت لە جیھانی عەرەبدا و شەشەم لە سەر ئاستی جیھان و ھەموو ھاوڵاتیەکی قەتەری لە دەرەوەی وڵاتیش بەخۆڕایی چارەسەریان بۆ دەکرێت واتە لە سەر حسابی حکومەت .\n5- ئەمانەو زۆر دەستکەوت و ئیمتیازاتی تر کە ھاوڵاتیانی قەتەر لێ ی سوودمەندن تەنانەت لە ھەموو باج و خەراجێکی حکومی بەخشراون و ئاوو کارەبا بە خۆڕاییە.*\nپرسیاری گرنگ لەم ناوەندەدا ئەویە:\nگریمان بارزانی چاوی لە دروستکردنی دەوڵەتێکی هاوشیوەی میرنشینی قەتەرە لەلایەنی سیتەمیی حومکمەوە؟ واتە گواستنەوەی دەسەڵات لەدوای خۆی بۆ مەسرور بارزانی! ئەی بژێوی و ژیانی خەڵک چی و چۆن؟.\nبۆ ئەوانەی خۆشباوەڕن یان حزبیانە بیر دەکەنەوە و پێیان وایە بارزانی دەوڵەتێکی باشتر لە عێراقیان بۆ را دەگەیەنێت، بێگومان بن گەر بێ مەرج، دەنگی بەڵێمان بە بارزانی دا، لەئەگەرێکیش ئەنجامی ریفراندۆمەکە دواتر گەیشتە دەوڵەتیش، دەوڵەتێک بەرێوەیە لە عەقڵێ خێڵاکیانەی بارزانی تێپەڕ ناکات، ئەو عەقڵەی لەناو خودی بنەماڵەدا دەیان و سەدان دڵرەقی و حەسادەتیان بەرامبەرامبەر یەک هەیە.\nزه‌به‌نگ به‌هادین: په‌یوه‌ندى نێوان رۆشنبیران و سیاسى یه‌كان.\nدکتۆر کەمال میراودەلی: فەلسەفەی من. بەشی هەشتەم.


دەوڵەت لە دیدگه‌یەكی هزرییەوە\nسەروەر حەمە 17, 07, 2017\nدەوڵەت بریتییە لە قەوارەیەك، كە سروشتێكی سیاسی و یاساییی هەیە و، بەگوێرەی یاسای نێودەوڵەتیش خاوەنی چەند ماف و ئەركێكە. بەگوێرەی "پەیماننامەی مۆنتیڤیدیۆ"Montevideo) Convention) كە لە 26ی كانوونی یەكەمی 1933، لە ئۆرۆگوای واژوو كراوە، پێكهاتەی بنچینه‌ییی دەوڵەت بریتییە لە دانیشتووانێكی هەمیشەیی، نیشتمانێكی دیاریكراو، حكوومەتێكی كارا و توانای دروستكردنی پەیوەندیی نێوەدەوڵەتی. واتە دەوڵەت یەكەیەكی سیاسیی سەربەخۆیە، دەسەڵاتی بەسەر هەرێمێكدا هەیە، كە خاوەنی دانیشتووانێكی هەمیشەیی و دەسەڵاتێكی تەواوە بەسەر كاروبارە ناوخۆیی و دەرەكییەكانیدا. لە فەرهەنگی پەیوەندییە نێودەوڵەتییەكانیشدا هاتووە، كە دەوڵەت چەمكێكی یاسایییە بۆ گرووپێكی كۆمەڵایەتی كە لە خاكێكی دیاریكراودا و لە سایەی دامەزراوەیەكی سیاسی و حكوومەتێكی كارا و ڕێكخراودا نیشتەجێ دەبن. دەوڵەتیش لە ڕووی یاسایییەوە ئەو كاتە دێتە ئاراوە كە ئەندامانی دیكەی كۆمەڵگەی نێودەوڵەتی دانی پێدا دەنێن؛ بەم جۆرەیش دەبێتە یەكێك لە پێكهێنەرانی سیستەمی نێودەوڵەتیی هاوچەرخ.\nبۆ ئەوەی زیاتر لە ڕیشە مێژوویییەكەی دەوڵەت و، گرنگییه‌كه‌ی لە دیدی بیرمەند و فەیلەسووفەكانەوە بزانین، پێویستە ئاگامان لە خوێندنەوەی قوتابخانە جیاوازەكانی بیری سیاسی هەبێت كە باسیان لە دەوڵەت كردووە. ئێمە لێرە، لە چوارچێوەی ئەم وتارەماندا، دەمانەوێت لە دیدگه‌یەكی هزرییەوە لە دیدی بیرمەندان و فەیلەسووفانەوە باس لە دەوڵەت بكەین.\nدەوڵەت لە دیدی "هۆبز"دا:\nلە ڕوانگەی بیرمەندی ئینگلیزی "تۆماس هۆبز" (Thomas Hobbes)، دەوڵەت دروستكراوی دەستی تاكە لە دەرەنجامی گرێبەستی كۆمەڵایەتی. بە واتایەكی دیكە، هۆبز سەیری دەوڵەت دەكات وەك ئەوەی كیانێكی دروستكراوە و مروڤ هێناویەتییە بوون. واتە دەوڵەت گەشەیەكی سروشتی نییە، بەڵكوو پەیدابوونێكی دروستكراوە لە لایەن مرۆڤەكانەوە. لێرەوە هۆبز ئەوە دەردەبڕێت كە دەوڵەت لە بەرامبەر تاكەكاندا دەسەڵاتی ڕەهای هەیە. بە ڕای هۆبز مرۆڤەكان لە دۆخی "بێدەوڵەتی"دا چارەنووسیان دیار نییە؛ واتە تەنیا لەناو دەوڵەتدا مرۆڤەكان چارەنووسیان دیارە، چونكە بە ڕای هۆبز پێش دروستبوونی دەوڵەت، كۆمەڵگە لە دۆخی سروشتیدایە.\nدەوڵەت لە هزری "هیگڵ"دا:\nلای فەیلەسووفی ئەڵمانی "فریدریك هیگل" (Friedrich Hegel)، دەوڵەت بەرزترین قۆناغی گەشەسەندنی كۆمەڵگه‌ی مرۆڤایەتییە. لەم دۆخەدا مرۆڤەكان پێوەرە ڕەوشتییەكان بەرامبەر بە یەكتر پەیڕەو دەكەن، چونكە هەر تاكێك بە تاكێكی دیكەوە بەستراوەتەوە. دەوڵەت بۆ پارێزگاریكردن لە مۆڵكداریی تایبەت دروست دەكرێت. بە لای هێگله‌وه، لە دۆخی دەوڵەتبووندا تاك بەئازادی دەگات. هه‌روه‌ها هیگل پێی وایە تاك لە دەرەوەی كۆمەڵگە و دەوڵەت هیچ نرخێكی نییە؛ كەواتە بوونی تاك، پەیوەستە به بوونی دەوڵەتەكەیەوە. لای هیگڵ كەسەكان ناتوانن گوزارشت لە خۆیان بكەن تەنیا لە دەوڵەتدا نەبێت و، تاكەكان هەموو بەها ڕۆحی و ڕاستییەكان لە دەوڵەتەوە وەردەگرن.\nدەوڵەت لای ئەفڵاتۆن و ئەرستۆ:\nهەر دوو فەیلەسووفی مەزنی یۆنانی كۆن، "ئەفڵاتۆن" (Plato) لە كتێبی بەناوبانگی "كۆمار" و، "ئەرستۆ" (Aristotle) لە كتێبی "سیاسەت"دا، بابەتی سەرەكییان بریتی بووە لە دەوڵەت. بە جۆرێك، ئەم دوو بیرمەندە گەیشتوونەتە ئەو بڕوایەی، كە تاك ناتوانێ بەبەردەوامی ململانێی دەوروبەری بكات، بۆیە پێویستیی بە پێكەوەژیانە. لێرەوە بیرۆكەی ڕێكخستن و بەڕێوەبردنی مرۆڤ بە مرۆڤ سەر هەڵدەدات، كە مەبەست لێی دروستكردنی دەوڵەتە وەك چوارچێوەی كار و ڕێكخستنی كۆمەڵگە.\nدەوڵەت لای ڕۆسۆ و سپینۆزا:\nفەیلەسووفی فەڕەنسی "ژان ژاك ڕۆسۆ" (Jean-Jacques Rousseau) پێی وایە دەوڵەت، مرۆڤەكان لە قۆناغ و حاڵەتی سروشتییەوە دەگوازێتەوە بۆ قۆناغی كۆمەڵگەی ڕێكخراو. بۆ گەیشتن بەو حاڵەت و مەبەستەیش، دەبێت ئەو دەوڵەتە لە ڕێگەی پەیمانێكی كۆمەڵایەتییه‌وه لە نێوان تاكەكانی ئەو كۆمەڵگەیەدا بێتە دی و، خاڵی هەرە گرنگی ئەو پەیمانەیش، دەبێت بریتی بێت لەوەی دەوڵەت مافی تاكەكانی كۆمەڵگە دابین بكات و ئازادییەكانیان بۆ فەراهەم بكات.\nبیرمەندی هۆڵەندی "باروخ سپینۆزا" (Baruch Spinoza)، پێی وایە بۆ ئەوەی دەوڵەت نەبێتە كەرەستەیەك بە دەست ستەمكار و دیكتاتۆرەكانەوە، نابێ دەوڵەت خەڵك بتۆقێنێ و ملیان پێ كەچ بكات. بۆیە، دەبێ لەو پەیمانی كۆمەڵایەتییەدا دەوڵەتمەدارەكان بە كۆمەڵێك كۆت و مەرجی یاسایی ڕازی بن و، تاكەكانی كۆمەڵگە جگە لە پیادەكردنی ئازادییەكانیان، ترسیان لە كەس نەبێت.\nلۆك و دەوڵەت:\nفەیلەسووفی ئینگلیزی "جۆن لۆك" (John Locke) دەڵێت: "كاری دەوڵەت تێپەڕاندنی دۆخی سروشتیی نییە بە تەنیا، بەڵكوو پاراستنی مافە سروشتییەكانی تاكەكانیشە." لۆك ڕای وایە ڕاستە كە ئێمەی مرۆڤ پێویستمان بە پەیمانێكی كۆمەڵایەتی هەیە، بەڵام ئەم پەیمانە مانای ئەوە نییە كە دەوڵەت لە لێپرسینەوە بێبەری بكەین. لای لۆك سەروەری، بەشێكی دانەبڕاوی ئەو پەیمانە كۆمەڵایەتییەیه، كە دەبێت دەوڵەت خۆی پێوەی پابەند بێت؛ واتە بەرامبەر بە هەڵە و كەموكورتییەكانی بەرپرسیار بێت. بۆ ئەم مەبەستەیش، لۆك سیستەمی دابەشكردنی دەسەڵات دەهێنێتە ناو پرسی فەلسەفەی دەوڵەتدارێتییەوە، كە خۆی لە چەمكی لیبراڵیزمدا دەبینێتەوە. دابەشكردنی دەسەڵات لە نێوان ئەو ئۆرگانەی یاسا دادەنێت و ئەو ئۆرگانەی كە یاسا جێبەجێی دەكات، گەرەنتییەكە بۆ پاراستنی ئاسایشی كۆمەڵایەتی و ئازادی و مافەكانی تاك.\nدەوڵەت لە هزری "ڤیبەر" و "كیلین"دا:\nلە هزری بیرمەندی ئەڵمانی "ماكس ڤیبەر" (Max Weber)، دەوڵەت بریتییە لە كۆمەڵگەیەكی مرۆیی، كە بە شێوەیەكی سەركەوتووانە شەرعییەتی بەكارهێنانی هێز لە ناوچەیەكی دیاریكراودا بەدەست دێنێت. واتە كرۆكی دەوڵەت بریتییە لە هێز. "ڕۆدۆلف كیلین" (Rudolf Kjellén)، زانای سیاسیی سویدی، یەكێكە لە ناسراوترین زانایانی بواری جیۆپۆلیتیك و، پێی وایە تەواوی زانستی جیۆپۆلتیك بریتییە لە دەوڵەت.\nدەوڵەت لە دیدی دۆركهایم:\nفەیلەسووفی دیاری فەڕەنسی "ئیمیل دۆركهایم" (Émile Durkheim)، گوزارشت لە دەوڵەت دەكات لەسەر بنەمای دابەشكردنی كار لە نێوان تاكەكانی كۆمەڵگە. ئەم ڕوانینەی دۆركهایم بۆ دەوڵەت، سروشتێكی ئابووری بە دەوڵەت دەبەخشێت، بە مەبەستی ئەوەی دەوڵەت سەروەت و سامانی كۆمەڵگە بە شێوەیەكی دادپەروەرانە بەسەر تاكەكان دابەش بكات.\nهەموو ئە‌و بیریار و فەیلەسووفانەی ئاماژەمان پێ دان، لەسەر ئەوە كۆكن كە مرۆڤایەتی پێویستیی بە پەیمانێكی كۆمەڵایەتی هەیە، بۆ ئەوەی پێكەوەژیانی خۆیان لەناو كۆمەڵگەدا ڕێك بخەن. بەم جۆرە، بۆمان دەردەكەوێت كە بوونی دەوڵەت پێداویستییەكی گرنگە بۆ ڕێكخستنی ژیانی كۆمەڵگە، لەگەڵ ئەوە، خواستی هەموو تاكێكە بۆ ڕزگاربوون لە حاڵەتی سروشتی كە تێدا هەمووان لە دژی هەمووان دەجەنگن و، مانەوەیش بۆ بەهێزەكانە. ئەوەی باس كرا، تێڕوانینی بیرمەندان بوو بۆ دەوڵەت. بۆیە دەكرێت كوردستان لە هەنگاونان بۆ دروستبوونی دەوڵەتی سەربەخۆی كوردستانی، لە ڕووی تیۆرییەوە سوود لە دیدی فەیلەسووف و بیریاران وەربگرێ.


Mewda Media | پێشنیازێکی نوێ بۆ دابەشکردنی مووچەی فەرمانبەرانی هەرێم\nپێشنیازێکی نوێ بۆ دابەشکردنی مووچەی فەرمانبەرانی هەرێم دەکرێت\nمەودا میدیا - سلێمانی | 2020/11/17\nئەندامێکی پێشووی ئەنجومەنی نوێنەرانی عیراق رایدەگەیەنێت پێشنیازێکی نوێی پێشکەشکردووە بە لایەنە سیاسییەکانی عیراق لەبارەی دابەشکردنی مووچەی فەرمانبەرانی هەرێمی کوردستان، ئاماژەی بەوەشکرد لە ئێستادا لە ئەنجومەنی نوێنەران واژۆ بۆ ئەو پرسە کۆدەکرێتەوە.\nسروە عەبدولواحید، ئەندامی پێشووی ئەنجومەنی نوێنەرانی عیراق بە مەودا میدیای راگەیاند "پێشنیازێکی نوێم پێشکەشکردووە بە لایەنە سیاسییەکانی عیراق کە لە ئێستادا لە ئەنجومەنی نوێنەران واژۆ کۆدەکرێتەوە لەبارەی ئەوەی تاوەکو ئەم کێشانە چارەسەر دەبن، بۆ ئەوەی مووچەی هاوڵاتییان دوانەکەوێت حکومەتی عیراق راستەوخۆ لە رێگەی بانکەکانی خۆیە مووچەی هەرێمی کوردستان بدات".\nئەو ئەندامەی پێشووی ئەنجومەنی نوێنەرانی عیراق ئاماژەی بەوەشکرد "ئەگەر واژۆی پێویست کۆبکرێتەوە دەتوانرێت ئەو پێشنیازە بخرێتە ناو یاسای قەرزەوە و فەرمانبەرانی هەرێم لەو پێشنیازە سوودمەندبن".\nناوبراو باسی لەوەشکرد "هیچ گفتوگۆیەکم لەگەڵ نوێنەرانی کورد نەکردووە لە بەغدا، لەبەرئەوەی لایەنە عەرەبییەکان یاسای قەرزیان بەبێ کورد پەسەند کرد، بۆیە هەوڵمداوە ئەوان لەو بڕیارە پاشگەزبنەوە، بۆ ئەوەی فەرمانبەرانی هەرێم زیانیان بەرنەکەوێت".


گۆڕان: سه‌باره‌ت به هه‌ڵبژاردن چاوه‌ڕێى بڕیارى دادگاى فیدڕاڵى ده‌كه‌ین\nهەواڵ / کوردستان :: 26/05/2018 :: 835 جار بینراوە\nئه‌ندامێكى جڤاتى نیشتمانى بزوتنه‌وه‌ى گۆڕان رایده‌گه‌یه‌نێت، له‌باره‌ى تانه‌كانیان له ئه‌نجامى هه‌ڵبژاردن چاوه‌ڕێى دادگاى فیدڕاڵى ده‌كه‌ن، ده‌شڵێت "دواى ئه‌نجامى دادگا له‌گه‌ڵ شه‌ش حزبه‌كه هه‌ماهه‌نگى ده‌كه‌ین بۆ ئه‌وه‌ى بڕیار بده‌ین بایكۆتى پڕۆسه‌ى سیاسى یان په‌رله‌مان یان حكومه‌تى عێراق بكه‌ین".\nعه‌بدولڕه‌زاق شه‌ریف، ئه‌ندامى جڤاتى نیشتمانى بزوتنه‌وه‌ى گۆڕان به دواڕۆژى وت "له كۆبوونه‌وه‌كه‌دا باس له ئه‌نجامى هه‌ڵبژاردنى په‌رله‌مانى عێراق و ساخته‌كارییه‌كان كرا و قسه له‌باره‌ى ئه‌وه‌كرا چى بكه‌ین، پێیان باشبوو چاوه‌ڕێى بڕیارى دادگاى فیدراڵى بكه‌ین له‌باره‌ى تانه‌كان، چونكه دوو قۆناغى ماوه بۆ ئه‌مه‌ش ئایا ئه‌نجامه‌كان وه‌ك خۆى ده‌مێنێت یان نا؟".\nوتیشى "پڕۆسه‌ى یه‌كلاییكردنه‌وه‌ى تانه‌كان له‌لایه‌ن دادگاى فیدڕاڵى پێیده‌چێت، بۆیه باسمان له‌وه‌كرد ئه‌گه‌ر ئه‌نجامه‌كان وه‌ك خۆیان مانه‌وه چى بكه‌ین، ئه‌گه‌ر وه‌ك خۆشیان نه‌مانه‌وه چى بكه‌ین، دادگا ده‌توانێ بڕیاربدات ئایا هه‌ڵبژاردن ده‌كرێته‌وه یاخود نا، ئه‌گه‌ر ئه‌نجامه‌كان وه‌ك خۆیان مانه‌وه له‌گه‌ڵ شه‌ش حزبه‌كه‌ى دیكه گفتوگۆ ده‌كه‌ین، بۆ ئه‌وه‌ى هه‌ماهه‌نگى بكه‌ین".\nعه‌بدولڕه‌زاق شه‌ریف، ئاماژه‌ى به‌وه‌شدا "له‌دواى بڕیارى دادگا له‌گه‌ڵ ئه‌و شه‌ش حزبه هه‌ماهه‌نگى ده‌كه‌ین، بۆ ئه‌وه‌ى بڕیاربده‌ین ئایا بایكۆتى پڕۆسه‌ى سیاسى عێراق بكه‌ین یان بایكۆتى په‌رله‌مان یان حكومه‌ت بكه‌ین، ئه‌و بژاردانه هه‌مووى له‌به‌رده‌ستدان".\nباسى له‌وه‌شكرد "بۆ كۆبوونه‌وه‌كه بانگهێشتى ده‌رباز محه‌مه‌د، وه‌زیرى كۆچ و كۆچبه‌رانى عێراقمان كردبوو، چونكه ئه‌و ئاگادارى له په‌یوه‌ندییه‌كانى حكومه‌ت و كۆمسیۆنه سه‌باره‌ت به لێكۆڵینه‌وه‌كانى حكومه‌ت و عه‌بادى زانیارى پێداین".\nسه‌باره‌ت به په‌یوه‌ندییه‌كانیان له‌گه‌ڵ یه‌كێتى، عه‌بدولڕه‌زاق شه‌ریف، وتى "له كۆبوونه‌وه‌كه باسمان له‌و هێرشه‌ى یه‌كێتى كرد بۆ سه‌ر گرده‌كه و پێمان وابوو ئه‌و هێرشه رێكخراو بووه و شه‌خسى نه‌بووه، ئێمه هێزمان نیه بۆیه ئیدانه‌ى ده‌كه‌ین و له رێگه‌ى ژوورى یاساییشمانه‌وه سكاڵامان له‌سه‌ر مه‌كته‌بى سیاسى یه‌كێتى تۆمار كردووه".\nئه‌و ئه‌ندامه‌ى جڤاتى نیشتمانى گۆڕان، جه‌ختیشى كرده‌وه "به‌هیچ شێوه‌یه‌ك له كۆبوونه‌وه‌كه‌دا باسمان له كشانه‌وه‌ى گۆڕان له حكومه‌تە خۆجێییه‌كان نه‌كردووه".\nبەپێی زانیارییەکانی دواڕۆژ، لەکۆبونەوەکەدا بەچڕی باس لەوە کراوە کە پێویستە بەزویی گۆڕان هەڵبژاردن و کۆنفرانسە ناوخۆییەکانی خۆی ئەنجامبدات و بەناوخۆیەکی تۆکمەوە خۆی بۆ هەڵبژاردنەکانی پەرلەمانی کوردستان ئامادەبکات.\nئه‌مڕۆ شه‌ممه 26ى ئایار، جڤاتى نیشتمانى گۆڕان بۆ ماوه‌ى زیاتر له شه‌ش كاتژمێر كۆبووه‌وه و لەدوای کۆبونەوەکەش راگەیەنراوێکیان بڵاوکردەوە.\nراگەیانراوی جڤاتی نیشتمانی بزوتنەوەی گۆڕان


حسادت،روانشناسی،فزرندان،کودکان،والدین،مهرورزی بایگانی - ریگا کوردستان\nبایگانی برچسب ها: حسادت،روانشناسی،فزرندان،کودکان،والدین،مهرورزی\nرێگا کوردستان- بەشێ فه ر هنگی ئێ نام نەسڵەل پێش گشت چێ یاواش تر مەچیا ڤەر. هەرچێ مەچیمنە پێشرا گشت چێ تون ترە مایە پیریت، یەکێ ئەژ ئێ چێیەلە سن حەسؤدی کردن ئێ نام ئایلەلە. دا و باوەلێ ک ئایل دو ساڵ ئێ بان درن بێ گومان دیانە ک سن حەسؤدی کردن نام ئایلەل فرە […]\nریگا کوردستان- سرویس فرهنگی نسل های پیش همه چیز کندتر بود. هرچه رو به جلو می رویم همه چیز زودتر اتفاق می افتد. یکی از این نمونه ها سن حسادت در کودکان است. والدینی که فرزند دو سال به بالا دارند حتما متوجه شده اندکه سن حسادت درکودکان بسیار پایین تر از آمار موجود در […]


پارتێکی چەپ لە ڕۆژئاوای کوردستان کۆنگرەی بەست | ROJnews\nپارتێکی چەپ لە ڕۆژئاوای کوردستان کۆنگرەی بەست\nدووشەممە, 13 ماي 2019 - 19:48\nپارتی مارکسیست- لێنینیست،کۆمۆنیست (MLKP )، لە ڕۆژئاوای کوردستان یەکەمین کۆنگرەی خۆی بەست، تێیدا ڕایاگەیاند، کە شۆڕش بەهەموو سوریا و ڕۆژهەڵاتی ناوەڕاستدا بلاودەکەنەوە و شۆڕشی کوردستان و تورکیا دەکەنە یەک.\nلە بەیاننامەکەی MLKP کە لەدوای یەکەمین کۆنفراسی ئەو پارتە بڵاوکراوەتەوە هاتووە: لەشۆڕشی ڕۆژئاوای کوردستاندا کە هەزاران شەڕڤانی ژن و پیاوی تێدا شەهید بوون، بەهەزاران کەس برینداربوون، بە تێکشکاندنی چەتەکانی داعش و دەوڵەتی تورکیای فاشیستی هاوکاریی، گەییشتووەتە قۆناغێکی نوێ.\nلە بەردەوامی بەیاننامەکەی پارتی مارکسیست،لێنینیست و کۆمۆنیستی ڕۆژئاوا (MLKP ) هاتووە: دەوڵەتانی داگیرکەریی ناوچەکە و وڵاتانی ئیمپریالیزم هەوڵی ئەوەدەدەن کە شۆڕشی ڕۆژئاوا بێ واتا و بێ ناوەڕۆک نیشان بدەن و بەردەوام شۆڕشی ڕۆژئاوا دەکەنە ئاماج، شۆرشی ئێمە گەلی شۆڕشگێڕدەیپارێزن و ڕزگارکردنی خاکی خۆمان لەژێردەستی داگیرکەران یەکێکە لە سەرەکی ترین ئەرکەکانمان.\nلە کۆتایی ڕاگەیەندراوەکەدا هاتووە: بەدڵنیاییەوە عەفری ئازاد دەکەین، هەرچی ڕوودەدات با بیدات ئێمە شۆڕشی ڕۆژئاوا دەپارێزین، شۆڕش بەهەموو سوریا و ڕۆژهەڵاتی ناوەڕستدا بڵاو دەکەینەوە، شۆڕشی کوردستان و تورکیا دەیەکینەیەک.\nبە گوێرەی وەزارەتی تەندروستی ئێران لە ٢٤ کاتژمێری ڕابردوودا،٥٧ کەسی دیکە بە کۆرۆنا گیانیان لەدەستداوە و هەزار و ٧٨٧ کەسیش تووشبوونیان بە کۆرۆنا پشتڕاست بووەتەوە.\nڕاپۆرتێکی نەتەوە یەکگرتووەکان ئاشکرایدەکات، کە دژی دەوڵەتی داگیرکەری تورک لە لیبیا، چەندین وڵات پرۆژەیەکی نهێنی بەڕێوەدەبەن.\nدوابەدوای خنکانی نزیکەی ٥٠ هاوڵاتی ئەفغان لە ڕووبارێکی سەر سنووری ئێران، شاندێکی باڵای ئێرانی سەردانی ئەفغانستان دەکات.\nوتەبێژی سوپای نیشتمانی لیبیا بە ئاماژەدان بەوەی کە پێشڕەویی هێزەکانیان بەرەوە تەرابلوس بەردەوامە، ڕایگەیاند: لە قۆناغی داهاتوو، پێگەی تیرۆریستان لەناودەبەین و خەونەکانی ئەردۆغان...\nئەفغانستان، ٩٠٠ زیندانی تاڵیبان سەربەست دەکرێن\nئەنجومەنی ئاسایشی ئەفغانستان ڕایگەیاند، بە فەرمانی سەرۆک کۆمار، ٩٠٠ زیندانیی دیکەی تاڵیبان سەربەست دەکرێن.\nعێراق، ١٦٣ حاڵەتی کۆرۆنا ڕاگەیەندرا\n له سه‌رجه‌م پارێزگاكانی عێراق، ١٦٣ هاوڵاتی توشی ڤایرۆسی كۆرۆنا بوون، هەروەها ٧٣ هاوڵاتی چاكبوونه‌ته‌وه له‌نه‌خۆشییه‌كه.\n25 ماي - 20:15


چالاکوانانی سوریا: بەهۆی هێرشی ئاسمانی لە پارێزگای ئیدلیب بە لایەنی کەم 73 کەس کوژراون\nکۆمەڵەی سوریا بۆ چاودێری مافەکانی مرۆڤ دەڵێت لە ئاکامی هێرشە ئاسمانیـیەکانی حکومەت و ڕووسیا بۆ سەر ناوچەکانی ژێر دەسەڵاتی ئۆپـۆزسیۆن لە پارێزگای ئیدلیبی باکوری ڕۆژئاوای وڵاتەکە بە لایەنی کەم 73 کەس کوژراون.\nکۆمەڵەکە کە پەیوەندی بە ژمارەیەکی زۆری چالاکوانان لە نێو وڵاتەکە هەیە دەشڵێت هێرشەکان لە دوێنێ یەکشەممەوە بە فڕۆکەی جەنگی ڕووسیا و هەلیکۆپتەری ڕژێم ئەنجامدراون و تەنها لە شاری معرە ئەلنوعمان 38 کەس کوژراون کە پـێنجیان منداڵ بوون و شەش کەسیان ئەندامی خێزانێـک بوون. ئاماژەی بۆ ئەوەش کردووە کە چەندان مانگە هێرشی وەها چڕ نەکراون.\nبەپـێی چالاکوانان هەلیکۆپتەرەکانی ڕژێم بۆمبی بەرمیلیـیان بەکارهێناوە، ئەمەش لە کاتێـدا هەردوو حکومەتی سوریا و ڕووسیا نکوڵی دەکەن لەوەی ئەم جۆرە چەکە لە هێرشەکانیان بەکاردەهێنن.\nلەوەتای مانگی نۆی ساڵی 2015 ڕووسیا هێرشی ئاسمانی لە سوریا ئەنجام دەدات، دەڵێت بۆ ڕێگەگرتنە لەوەی گروپە تێرۆرستیـیەکان دەسـتبگرن بەسەر ناوچەی ئەو وڵاتە، بەڵام هەرچی ئۆپـۆزسیۆنە ئەو ئیدیعایانەی ڕووسیا ڕەتدەکەنەوە، دەڵێن بەشداری ئەوان لە شەڕەکەدا تەنها بۆ مانەوەی بەشار ئەسەدە لە دەسەڵات.


له‌لایه‌ن: محەمەد ڕزگار - به‌روار: 2021-10-19-03:04:00 - کۆدی بابەت: 6926\nهێرشی خێڵی حەمە یان پەلاماری خێڵی حەمە، هێرشێکی گرووپی ئەنسارولئیسلام بوو بۆ سەر گوندی خێڵی حەمە لە ٢٠٠١/٩/٢٣ لەدوای دوانزە ڕۆژ لە هێرشی یانزەی سێپتەمبەر، لەو کارەساتەدا چەکدارانی ئەنسارولئیسلام ھێرشێکی لەناکاویان کردە سەر گوندەکە کە ئەوکاتە لەژێر دەسەڵاتی ھێزی یەکێتیی نیشتمانیی کوردستاندا بوو و ٤٢ پێشمەرگە کوژرا و تەرمی ھەندێکیان شێواندن ئەویش بە سەربڕین و دەرھێنانی چاو و بڕینی قوڕگ، زمان، لووت و گوێچکەیان.\nشەڕی ئەنسارولئیسلام و یەکێتی\nڕووداوەکە لە کاتژمێر سێی پاش نیوەڕ ڕوویدا. چەکدارانی ئەنسارولئیسلام لە سێ لاوە ھێرشیان کردە سەر ئەو ھێزانەی یەکێتیی نیشتمانیی کوردستان کە لەو گوندە جێگیرکرابوون. لەبەرئەوەی پێشمەرگەکانی یەکێتی پێشبینیی ھێرشێکی لەناکاوی ئەنسارولئیسلامیان نەکردبوو چەکدارانی ئەنسار گورزێکی کوشندەیان وەشاند. لەپاش ٣ کاتژمێر شەڕ، ١٥ چەکداری ئەنسارولئیسلام کوژران و لە ٤٢ پێشمەرگەی یەکێتیش پاش کوژرانی ھەندێکیان، ئەوانی تر بەدیل گیران و بەشێوەیەکی نامرۆییانە بە چەقۆ و تەوراس و گولـلە شەھیدکران و دواتر دەستگیرا بەسەر گوندەکەدا.\nساڵی ٢٠١٨ بەردی بناغەی مۆنیۆمێنتی شەهیدانی خێڵی حەمە لە قەزای شارەزوور دانرا.\nسۆران عومەر لە تۆمارێکی دەنگیدا کە دەگەڕێتەوە بۆ دەیەی ٢٠٠٠ـەکان دەڵێت: من بینیومن، ئەوان فتوایان پێبوو کە هەرکەسیان بینی سەری ببڕن، چەند کەسێکیشم بینی کە بەڵێ شمشێر هێنرابوو بە ملیاندا، هەشت کەس لە ژوورێکدا کوژرا بوون، دوانیش لە کولانەیەکدا کوژرابوون.\nھەرچەندە سەرچاوەی کوردستانی نوێ ڕۆژنامەیەکی بێ لایەن نییە و نەبووە. بەڵام لە ڕووداوی خێڵی حەمە دا ھەندێک ناڕوونی ھەیە لە بارەی شێواندنی لاشەکان لە دوای بڵاو بوونەوەی گرتە ڤیدیۆیی یەکێک لە فەرماندەکان کە دان بەوە دا دەنێت کە لەلایەن ھێزەکانی خۆیانەوە لاشەکان شێوێنراون. لە ساڵێ ٢٠١٣ ئەو فەرماندەیە ڕەتی کردەوە کە بەرپرسیارێتی ئەو ڤیدیۆیە ھەڵبگرێت کە تێیدا ئاماژە بەوە دەکات کە ھێزەکانی جندالاسلام دەستکاری لاشەکەیان کردووە و ڤیدیۆ کەی بە دەستکاری کراو لەقەڵەمدا و ڕایگەیان کە ھێزەکانی پێشمەرگەی (ی. ن، ک) دوورن لەو کارانە. بەڵام بەھۆی کۆنی ڤیدیۆکە کە بە فۆرماتی ڤی ئێچ ئێس دەست کەوتبوو و فەرماندەی ناوبراو لەتەمەنێکی گەنجی دا دەردەکەوێت، دەستکاری کردنی فایلەکە ئەستەمە. لە ئێستادا ڕەخنە ھەیە لە گێڕانەوەی چۆنێتی ڕووداوەکە و زیاد لە چیرۆکێک ھەیە.\nدروشم لە ساڵی ٢٠٢١\nلە شوباتی ٢٠٢١ ئاسایشی شارەزوور تۆمەتبارێکی دەستگیرکرد کە لە سەر دیواربەندی شەهیدانی خێڵی حەمە دروشمی گروپی تیرۆرستی ئەنسارولئیسلامی نوسیووە. لە لێکۆڵینەوەدا تۆمەتبارەکە دانی بە تاوانەکەیدا نابوو “لە ژێر کاری هەندێک ووتاری توند ڕەویدا فکرەی توندڕەوی وەرگرتووە”.\nئاسایشی شارەزوور کەسێکی دەستگیرکرد کە لە خێڵی حەمە دروشمی تیرۆرستی نوسیوە\nبابه‌ته په‌یوه‌ندیداره‌كان به : ڕووداوی خێڵی حەمە


لەسێ رۆژدا لە مەرزێکی هەرێمەوە 16 هەزار گەشتیار هاتوچۆیان کردووە\nهەواڵ / ئابوری :: 12/08/2019 :: 282 جار بینراوە\nله‌كۆى 7 ملیار مرۆڤ له جیهان ساڵانه ملیارێك ده‌بنه گه‌شتیار\nئابوری :: 27/09/2019\nئابوری :: 30/08/2019\nتەنیا لەماوەی سێ رۆژی رابوردوودا و لەڕێگەی مەرزی نێودەوڵەتی باشماخەوە، (16) هەزار گەشتیاری هەرێم و ئێران هاتوچۆیان كردووە.\nبەپێی ئامارێكی بەشی نشینگەی مەرزی نێودەوڵەتی باشماخ كە وێنەیەكی تایبەت دراوەتە دواڕۆژ، تیایدا هاتووە: "لەماوەی سێ رۆژی رابوردوودا، (13) هەزار گەشتیاری هەرێم چوونەتە خاكی ئێران و سێ هەزار گەشتیاری ئێرانیش هاتوونەتە خاكی هەرێم، واتا 16 هەزار گەشتیار هاتوچۆیان كردووە".\nبەڵام لەماوەی یەك هەفتەی جەژنی قوربانی ساڵی 2018دا، واتە لەرێكەوتی (19 بۆ 25)ی ئابی 2018دا، 12 هەزار گەشتیاری هەرێم روویان لەكۆماری ئیسلامی ئێران كردووە، بەوەش دەردەكەوێت رێژەی گەشتی سێ رۆژی پێش جەژنی قوربانی ئەمساڵ، لەیەك هەفتەی جەژنی قوربانی پار ساڵ زیاتر بووە.\nئاماژە بەوەشكراوە: لەماوەی شەش مانگی یەكەمی ئەمساڵدا، لەباشماخەوە، 223 هەزار و 240 كەس لەوڵاتی ئێران و رۆژهەڵاتەوە، هاتوونەتە هەرێم. هەروەها 221 هەزار و 215 گەشتیار و هاوڵاتی لەهەرێمی كوردستانەوە، گەشتیان بۆ رۆژهەڵاتی كوردستان و ئێران كردووە، ئەمە لەكاتێكدایە كە لەماوەی شەش مانگی یەكەمی ساڵی پاردا 149 هەزار و 640 گەشتیار لەباشماخەوە هاتوونەتە هەرێم و 178 هەزار و 815 گەشتیاری پێچەوانەش هەبووە.\nئەگەر بەراوردی ئەم دوو ئامارە بكەین دەردەكەوێت كە هاتوچۆی گەشتیار لەشەش مانگی یەكەمی ئەمساڵدا، 116 هەزار كەس زیادیكردووە، لەو ژمارەیەش 73 هەزار و 600 گەشتیار هاتوون و 42 هەزار و 400 كەسیش لەهەرێمەوە چوونەتە رۆژهەڵات و ئێران.


فەرماندەیەکی یەژەشە: بۆ ڕزگارکردنی ژنانی بەدیلگیراوی ئێزدی لە ڕەقەین - RojNews\nفەرماندەیەکی یەژەشە: بۆ ڕزگارکردنی ژنانی بەدیلگیراوی ئێزدی لە ڕەقەین\nڕۆژنیوز - ڕۆدا ڕۆژبین\nدەنیز داغ، فەرماندەیەکی یەکینەکانی ژنانی شەنگال (یەژەشە)، کە ئێستا لە ڕەقەیە و لە ئۆپەراسیۆنی ڕزگارکردنی ڕەقەدا بەشدارە، دەڵێت: بۆ ڕزگارکردنی ژنانی ئێزدی لە ڕەقەین و هەتا هەموو ژنانی ئێزدی ڕزگارنەکەین ژیانمان لێ حەرامە.\nگروپێکی شەڕڤانانی یەکینەکانی ژنانی شەنگال (یەژەشە)، لە سەرەتای دەستپێکردنی جەنگی گەورە بۆ رزگارکردنی ڕەقە چوونەتە ڕەقە بۆ رزگارکردنی ژنانی ئێزدی لە چنگی چەتەکانی داعش.\nدەنیز داغ، فەرماندەیەکی یەژەشە و بە ڕۆژنیوزی وت: ئێمە بە جۆش و ورەیەکی گەورەوە بەشداری ئۆپەراسیۆنی ڕزگارکردنی ڕەقە بووین و هەوڵدەدەین ئەرکمان لەم ئۆپەراسیۆنەدا بە باشی بەجێبێنین.\nدەنیز، داغ، وتیشی:"پێش فەرمانەکەی ساڵی ٢٠١٤ هیچ هێزێکمان نەبوو بۆ بەرگریی لە خۆمان، بەڵام پاش فەرمانەکە یەژەشەمان دامەزراند و خۆمان ڕێکخست و خۆمان پەروەردەکرد، ئێستاش بە هەموو ورە و هێزمانەوە هاتووین تا ڕەقە بۆ ئەوەی دژی چەتەکان شەڕ بکەین ژنانی بەدلیگیراوی ئێزدی ڕزگاربکەین".\nدەنیز داغ بەم شێوەیە بەردەوامی بە قسەکانیدا:"ژنانی ئێزدی بەدیلگیراو لەلایەن چەتەکانەوە ئێستا چاوەڕێی ئێمەن، لێرەوە پێیان ڕادەگەیەنم، کە ئێمە لە لاتانین، باش دەزانین تەنیا هیواتان بە ئێمەیە، ئامانجمان لە بەشداری لەم ئۆپەراسیۆنەدا ڕزگاری هەموو ژنانی ئێزدییە".\nئەو ژنەفەرماندەیەیەی یەژەشە باسی لەوەشکرد:"شەش هەزار ژنی ئێزدی لە لایەن چەتەکانی داعشەوە بە دیل گیران، ئەو ژنانە بازرگانیان پێکرا و لە بازاڕەکانی ڕەقە و موسڵ فرۆشران، ژمارەیەک لەو ژنانەی، کە ئەوکاتە بەدیلگیران، دوای ڕزگارکردنیان ئێستا لە سەنگەرەکاندا لەگەڵمان دژی چەتەکان تێدەکۆشن".\nدەنیز داغ، لە کۆتایی قسەکانیدا وتی:"تا کاتێک یەک ژنی ئێزدی لە چنگی چەتەکانی دا داعشدا مابێت ئێمە بەردەوام دەبین لە تێکۆشان، تا ئەو کاتەش ژیانمان لێ حەرامە، پێویستە ئەو ژنانە ئازادکەین و بگەڕێیینەوە بۆ شەنگال بۆ پێکهێنانی ژیانێکی دیموکراتی و ئازاد لە ئێزدخان".\nجەنگی گەورە بۆ ڕزگارکردنی ڕەقە لە ڕۆژی ٦/مانگی ڕابردووەوە دەستیپێکردووە.


بەرێوەچوونی دو چالاكی گرنگ و بەرین لەشاری ئۆسلۆ دژبە هێرشەكانی ئوردوغان بۆسەر رۆژئاوا\nوەك دژكردەوە بە هێرشەكانی توركیە لە پێتەختی نۆروێژ، دوو چالاكی بەرچاو لەلایەن كوردانی نیشتەجێی ئەو وەڵاتەوە بەرێوەچوو\nرۆژی شەممە 20ی رەزبەری 1398ی ك خ بەرامبەر بە 12ی ئۆكتۆبری 2019 لە سەر داوای كۆمیتەی پشتیوانی لە رۆژئاوا، كوردانی نیشتەجێی وەڵاتی نۆروێژ، سەعات 12.00 بۆ 14.00 رێپێوان و گردبوونەوەیەكی جەماوەری بەرین و بەرچاویان بەرێوەبرد. رێپێوانەكە لەبەردەم وێستگەی شەمەنەفەری ئوسلۆ دەستی پێكرد و هەتا بەردەم وەزارەتی دەرەوەی ئەو وەڵاتە درێژەی هەبوو.\nلە بەردەم وەزارەتی دەرەوەی نۆروێژدا پەیامێكی هاوبەش بە هەردوو زاراوەی سۆرانی و كرمانجی و زمانی نۆروێژی خوێندرایەوە. لەو پەیامەدا داوا لە حكومەت و بەتایبەت وەزارەتی دەرەوەی ئەو وەڵاتە كرابوو كە پشتیوانی لە نەتەوەی كورد بكەن و هەوڵەكانیان چڕ بكەنەوە بۆ ئەوەی رێگە لە پەلامار و هەوڵە شەرئەنگێزیەكانی ئوردوغان بگرن بۆ ئەوەی چیتر خەڵكی بێ تاوانی كوردستانی رۆژئاوا نەبنە قوربانی.\nهەر هەمان رۆژ و سەعات 15.00 بۆ 17.00 لەسەر داوای كۆمیتەی دیپلۆماسی كورد لە نۆروێژ رێپێوانێكی جەماوەری دیكە لە بەردەم شەمەنەفەری ئوسلۆ بۆ بەردەم بینای وەزارەتی دەرەوەی ئەو وەڵاتە بەرێوەچوو.\nلەو رێپێوانەشدا بەشداران بە دانی دروشم هێرشەكانی ئوردوغانیان شەرمەزار كرد و پشتیوانی خۆیان بۆ نەتەوەی كورد لە رۆژئاوا دەربڕی.\nلەبەردەم وەزارەتی دەرەوەی نۆروێژیشدا چەندین دروشم و پەیام پێشكەش كران بەتایبەت ژمارەیەك پارڵەمانتار و كەسایەتی سیاسی نۆروێژی وتاریان دا و هێرشەكانی حكومەتی ئوردوغانیان بۆ كوردستانی رۆژئاوا مەحكوم كرد و داوایان لە كۆمەڵەی نێونەتەوەیی و بەتایبەت حكومەتی نۆروێژ و وەزارەتی دەرەوەی ئەو وەڵاتە كرد كە رێگە بە ئوردوغان نەدەن كە درێژە بە پێشێلكاریەكانی بدات و خەڵكی سڤیل و بێ تاوانی كورد قەتڵ و عام بكات.\nكاك عەلی بەهرامی و كاك مەحمودی یوسفی هاوڕێ لەگەڵ ژمارەیەك لە ئەندامانی كۆمیتەی نۆروێژی سازمانی خەبات بەشداری چالاكانەیان لە هەر دوو رێپێوان و گردبوونەوەكەدا كرد.\nڕێکه‌وت: 2019-10-13 09:27:53


👫 دانا رەئوف | پۆل: کەسایەتییەکان | زمانی بابەت: 🏳 کوردیی ناوەڕاست\n18. 👁 مەرگەساتی شا لیر\n19. 👁 هارۆلد پینتەر.. ژیان و شانۆ\n20. 👁 هارۆڵد پینتەر\n21. 👁 وتاری ئەزموونگەریی لە رەوتی شانۆی کوردیدا\n22. 👁 کتێبی شانۆکار 2 (ژان ژینییە ئەفسانەو واقیع)\n➕ ئەم بابەتە لەلایەن: (هاوڕێ باخەوان)ەوە لە: May 10 2010 10:55AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jun 29 2018 2:55PM باشترکراوە\n📷 فایلی وێنە 1.0.1 16 KB May 10 2010 10:55AM هاوڕێ باخەوان


توخێل 6 یاریزانی ده‌خاته لیستی فرۆشتن\nKurdistan24 هه‌ولێر 16:45 2021/04/28\nتۆماس توخێل راهێنه‌ری ئه‌ڵمانی یانه‌ی چێڵسی\nجیهان توماس توخێل یانه‌ی چێڵسی\nبه گوێره‌ی سه‌رچاوه‌كانی راگه‌یاندنی به‌ریتانیا، تۆماس توخێل راهێنه‌ری یانه‌ی چێڵسی بڕیاری داوه بۆ وه‌رزی داهاتوو پێكهاته‌یه‌كی به ته‌واوه‌تی نوێ بكاته‌وه و له ئێستاوه 6 یاریزانی بۆ فرۆشتن ئاماده كردووه.\nپێگه‌ی میره‌ری ئینگلیزی ئاشكرای كردووه تۆماس توخێل راهێنه‌ری ئه‌ڵمانی یانه‌ی چێڵسی ده‌یه‌وێت ده‌ستبه‌رداری ئه‌م یاریزانانه بێت (ئازپێلكوێتا، ئالۆنسۆ، حه‌كیم زیاش، تامی ئابراهام، كریستینسن و رۆدیگێر).\nبه گوێره‌ی هه‌مان سه‌رچاوه، توخێل به‌رپرسانی یانه‌كه‌ی راسپاردووه بۆ ئه‌وه‌ی باركلی، كێنێدی و میازگا بگه‌ڕێنه‌وه كه به‌خواستن یانه‌كه‌یان جێهێشتووه.\nسه‌رچاوه‌كان ئاماژه بۆ ئه‌وه ده‌كه‌ن توخێل چه‌ندان ناوی راده‌ستی كارگێری یانه‌كه‌ی كردووه بۆ ئه‌وه‌ی هه‌وڵی گواستنه‌وه‌ی بۆ بده‌ن دیارترینیان، خالیدۆ كۆلیبالی به‌رگریكاری سه‌نیگالی، ئێرلینگ هالاندی هێرشبه‌ری نه‌رویجی، ئه‌گوێرۆ و پاوڵۆ دیبالا.\nیانه‌ی چێڵسی ئه‌م وه‌رزه له پرێمه‌رلیگ به 58 خاڵ له پله‌ی چواره‌م دێت و بۆ قۆناخی پێشكۆتایی چامپیۆنزلیگیش سه‌ركه‌وتووه، له یاریی چوونی ئه‌م قۆناخه له نێو یاریگه‌ی ریال مه‌درید به گۆڵێك بۆ هه‌رلایه‌كیان به‌رامبه‌ربوو.


په‌رله‌مان كوردستان ڕاگه‌یه‌ندراوێك بڵاو ده‌كاته‌وه\nسه‌باره‌ت به‌و هێرشه‌ى توركیا بۆسه‌ر رۆژئاوای كوردستان،سه‌رۆكایه‌تی په‌رله‌مانی كوردستان داوا له كۆمه‌ڵگه‌ی نێوده‌وڵه‌تی ده‌كات هه‌موو هێزو توانایان بخه‌نه‌گه‌ڕ بۆ وه‌ستاندنی ئه‌و دۆخه نه‌خوازراوه و رێگرتن له ناسه‌قامگیریی زیاتر.\nپه‌رله‌مانی كوردستان له‌راگه‌یه‌ندراوێكدا جه‌ختده‌كاته‌وه له‌وه‌ی به نیگه‌رانییه‌كی قوڵه‌وه له له‌شكركێشی سوپای توركیا بۆ چه‌ند ناوچه‌یه‌كی جیاجیای رۆژئاوای كوردستان ده‌ڕوانێت و داوا ده‌كات هه‌رچی زوه ئه‌و ئۆپه‌راسیۆنانه بوه‌ستێندرێن و له رێگه‌ی دیالۆگ و چاره‌سه‌ری ئاشتیانه‌وه كێشه‌كان چاره‌سه‌ربكرێن.\nئاماژه به‌وه‌ش ده‌كات: دۆخی ناوچه‌كه هیشتا له‌قۆناغێكی هه‌ستیار و ناجێگیردایه‌و شه‌ڕی تیرۆر كۆتایی نه‌هاتوه، گه‌لانی ناوچه‌كه له نه‌هامه‌تی و ناسه‌قامگیریدا ده‌ژین و ئه‌و له‌شكركێشیه‌ش نه‌ك چاره‌سه‌ری كێشه‌كان ناكات، به‌ڵكو ئاسۆی چاره‌سه‌ری و ئاشتی دورترده‌خاته‌وه، بۆیه داوا له كۆمه‌ڵگه‌ی نێوده‌وڵه‌تی ده‌كات هه‌موو هێزو توانایان بخه‌نه‌گه‌ڕ بۆ وه‌ستاندنی ئه‌و دۆخه نه‌خوازراوه و رێگرتن له ناسه‌قامگیریی زیاتر.\nله ڕاگه‌یه‌ندراوه‌كه‌دا په‌رله‌مان به توندی ئیدانه‌ی هه‌رجۆره په‌لامارێك ده‌كات، كه هاووڵاتیانی سیڤیل به ئامانج بگرێت له‌هه‌ر لایه‌كه‌وه بێت و ده‌ڵێت "گه‌لی كوردستان به شانازیه‌كی زۆره‌وه پێشه‌نگی خه‌بات و قوربانی بوه له شكستپێهێنانی رێكخراوى داعش و هێنانه‌دیی ئاشتی و سه‌قامگیریی ناوچه‌یی و جیهانی، ته‌ئكیدیش كراوه‌ته‌وه كه په‌رله‌مانی كوردستان به‌رده‌وام به دواداچون بۆ ئه‌م دۆخه ده‌كات و ئاماده‌كاری بۆ دانیشتنێكی تایبه‌ت له‌سه‌ر دۆخی رۆژئاوای كوردستان ده‌كات\n10/10/2019 10:37:39 AM


بڵێسه جه‌بار فه‌رمان: كێشه‌ی نێوان هه‌رێم و ناوه‌ند زۆر گه‌وره‌یه پێگه‌ی كورد له عێراقدا تادێت به‌ره‌و پاشه‌كشه ده‌چێت\nبڵێسه جه‌بار فه‌رمان په‌رله‌مانتاری فراكسیۆنی یه‌كێتی له‌په‌رله‌مانی عیراق ده‌ڵێت" ئه‌و چوارسه‌د ملیاره‌ی كه له‌به‌غداده‌وه بۆ هەرێم نێردرا ته‌نها بۆ مووچه‌ی فه‌رمانبه‌ران نێردراوه هی مانگی چواره و نابێ بۆ هیچ مه‌به‌ستێكی تر به‌كاربهێنرێت، بڵێسه ده‌شڵێت" مووچه له به‌غداده‌وه دێت به‌ڵام له هه‌رێمی كوردستان و له‌هه‌ولێر چی به‌سه‌ر دێت و چۆن خەرج دەکرێت به‌جددی ئیتر ئه‌وه كاری په‌رله‌مانتارانی هه‌رێمه كه به‌دواداچونی بۆ بكه‌ن. داواكارم په‌رله‌مانی کوردستان به ئیش و ئه‌ركی خۆی هه‌ستێت و چاودێری ئه‌وه بكات بزانێت ئه‌و پاره‌یه چۆن و بۆنادرێت بە مووچەخۆران و فه‌رمانبه‌ران؟ بۆ به‌م شێوه‌یه گه‌یشتۆته كه ئێستا هه‌یه. هه‌روه‌ها وتی" ده‌توانم بڵێم كه خۆشبه‌ختانه 2020یاسای بودجە نه‌هاته په‌رله‌مانی عیراق ئه‌گه‌رنا كێشه‌ی زۆر گه‌وره‌مان ده‌بوو، ئێمه به‌هیچ شێوه‌یه‌ك نه‌مان ده‌توانی ئه‌وه‌ی كه ئێستا له 2019 دا ده‌سته‌به‌رمان كرد له پڕۆژه‌یاسای نوێی 2020 ده‌سته‌به‌ری بكه‌ینه‌وه بۆ هه‌رێم " سه‌باره‌ت به‌ده‌نگدانی په‌رله‌مانتارانی یه‌كێتی به دكتۆر فوئاد حسێن بۆ پۆستی وه‌زاره‌تی ده‌ره‌وه‌ی عیراق بڵێسه جه‌بار فه‌رمان ده‌ڵێت" له‌به‌ر یه‌كڕیزی كورد ده‌نگمان به د.فوئاد دا، ئه‌وانیش ده‌نگیان به‌كاندیدی ئێمه‌دا بۆ پۆستی وه‌زاره‌تی داد، وه ئێمە هەوێنی یەکڕیزین لە بەغدا نەک بۆ پۆست بۆ مافە دەستوریەکان زیاتر پێویستمان بە یەکدەنگی هەیە. نەک تەنیا یەکێتی و پارتی بەڵکو لەگەڵ هەموو فراکسیۆنە کوردیەکان. "\n" كابینه گۆڕین هیچ شتێك له‌دۆخی عیراق ناگۆڕێت "\nله‌سه‌ره‌تای وتووێژه‌كه‌دا سه‌باره‌ت به پێكهێنانی كابینه‌ی نوێی حكومه‌تی عیراقی بڵێسه جه‌بار فه‌رمان ڕایگه‌یاند" بێگومان ته‌نها كابینه گۆڕین و وه‌زیر گۆڕین و سه‌رۆك وه‌زیران گۆڕین هیچ شتێك له بارودۆخی عێراق به‌گشتی ناگۆڕێت، عێراق ڕووبه‌ڕووی كاره‌ساتی گه‌وره بۆته‌وه، چ له‌ڕووی ئابورییه‌وه ، چ له‌ڕووی نه‌خۆشی كۆرۆناوه، چ له‌ڕووی ئه‌منی و سیاسیی و تەنانەت کۆمەڵایەتیشەوە. قەیرانی قوڵ و بۆماوەیی رووی لە عیراق کردوە. له‌چه‌نده‌ها ڕووی تره‌وه هه‌تا قه‌یرانی كه‌می ئاوو كاره‌با هەیە. كه‌رتی خزمه‌تگوزاییه‌كان له‌ولاوه بوه‌ستێت، ئه‌مه به‌ته‌نها به‌گۆڕینی چه‌ند وه‌زیرێك ناكرێت، ده‌بێت دامه‌زراوه‌كان بگۆڕدرێت، شێوازی بەرێوەبردن بگۆڕدرێت. ئه‌گه‌ر به‌ته‌نها سه‌یرێكی خۆپیشاندانه‌كانی ئۆكتۆبه‌ری پارساڵ بكه‌ین كه ده‌ستی پێكرد داوای خزمه‌تگوزاریان ده‌كرد، دواتر داواكارییه‌كانیان بوون به‌داواكاری سیاسی، داوای سه‌ره‌تای خۆپیشانده‌ره‌كان نه‌بوون كه داوای دامه‌زراندن،نان، خزمه‌تگوزارییان ده‌كرد. به‌ڵام وای لێهات بێته سه‌ر ئه‌وه‌ی كابینه بگۆڕدرێت و حكومه‌ت بگۆڕدرێت كه ئه‌مه‌ی ئێستای لێكه‌وته‌وه."\nهه‌روه‌ها وتی" عێراق پێویستی به حكومه‌تێكی شەفاف و کارایە. چه‌ند مانگێكی زۆری خایاند حكومه‌تی كاربه‌ڕێكه‌ر ئه‌و حكومه‌ته ده‌سه‌ڵاتی ئیشه‌كانی دیاریكراوبوو، بودجه نه‌ده‌درا به‌و شێوه‌یه‌ی كه دراوه خه‌رج بكرێت، بودجه‌ی 2020 تا ئێستا نه‌هاتۆته په‌رله‌مانه‌وه‌و دیراسەو گفتوگۆی لەبارەوە نه‌كراوه، بۆیه پێویستی ده‌كرد كه حكومه‌تێك هه‌بێت كه ئێمه وه‌كو كورد ڕووبه‌ڕووی ببینه‌وه و داوای مافه‌كانی خۆمانی لێبكه‌ین، وه‌كو په‌رله‌مانی عێراقی چاودێربین به‌سه‌ر كاره‌كانی وه‌زاره‌ته‌كانه‌وه، كاری وه‌زاره‌ت ته‌نها خۆی له‌وه ده‌بینیه‌وه كه كاربه‌ڕێكه‌ر بوو. به‌شێكی زۆر كه‌می ده‌توانی ئیشه‌كانی به‌ڕێ بكات، بۆیه به‌نزیكه‌یی هه‌موو ئیشه‌كان وه‌ستا بوون، چ له حكومه‌ت چ كاری په‌رله‌مانی، پێویستی ده‌كرد عێراق حكومه‌تێكی بەرپرسیاری هه‌بێت، بۆیه ئێمه ده‌نگمان به‌م حكومه‌ته داوه، بێگومان كۆمه‌ڵێك به‌ڵێن و كۆمه‌ڵێك مه‌رجمان بۆی داناوه هیوادارین كه ئه‌وانه بێته دی، ئه‌م حكومه‌ته به‌ڵێنه‌كانی خۆی بێنێته‌دی ئێمەش هەوڵدەدەین چاودێر بین بەسەریەوەو داکۆکی لەمافی خەڵکی کوردستان دەکەین."\n"كێشه‌ی نێوان هه‌رێم و ناوه‌ند زۆر گه‌وره‌یه، وه پێگه‌ی كورد له عێراقدا تادێت به‌ره‌و پاشه‌كشه ده‌چێت "\nده‌رباره‌ی پێشبینی و چاوه‌ڕوانی كورد له‌م كابینه نوێیه‌ی عیراق؟ ئه‌و په‌رله‌مانتاره‌ی فراكسیۆنی یه‌كێتی له په‌رله‌مانی عیراق ده‌ڵێت" شاراوه نیه كه كێشه‌ی نێوان هه‌رێم و ناوه‌ند زۆر گه‌وره‌یه، پێگه‌ی كورد له عێراقدا تادێت به‌ره‌و پاشه‌كشه ده‌چێت، ئه‌گه‌ر سه‌یری سه‌ره‌تا بكه‌ین كه كورد به چ هێزێكه‌وه له‌وێ بوو. چه‌ند وه‌زاره‌تی هه‌بوو، وه جومگه گرنگه‌كانی ئه‌م حكومه‌ته‌ی عێراقی به‌ده‌سته‌وه بوو، ئێستا له‌چاو ئه‌وكاته‌دا پاشه‌كشه‌یه‌كی زۆری كردووه بێگومان گه‌وره‌كانی هه‌رێمی كوردستان له‌و هه‌ڵانه بێبه‌ش نیین كه به‌سه‌ر هه‌رێمه‌كه‌ماندا هاتووه، ئێمه له‌وێین بۆئه‌وه‌ی به ئه‌ركی خۆمان هه‌ستین و هه‌وڵی جددی بده‌ین كه ئه‌و به‌ڵێنانه به‌تایبه‌تی له‌دابین كردنی موچه‌ی فه‌رمانبه‌ران پابه‌ندبین به‌و به‌ڵێنانه‌ی كه داومانه كه‌وا سووربین و شه‌ڕی خۆمان بكه‌ین له‌وێ و بۆ ئه‌مه یه‌كڕیزی كورد له به‌غدا زۆر گرنگه بۆیە ئەو ماوەی کەماوە هیوادارم هاوپەیمانێتی فراکسیۆنە کوردستانیەکان لەبەغدا دروست بکرێت."\n"ئه‌م په‌رته‌وازه‌ییه‌یی ئێستای كورد ته‌نها به‌زیانی كورد ده‌شكێته‌وه "\nبڵێسه جه‌بار فه‌رمان ئاماژه‌ی به‌وه‌كرد" ئه‌م په‌رته‌وازه‌یه‌یی كه تا ئێستاش به‌دی ده‌كرێت ، ته‌نها به زیانی كورد ده‌شكێته‌وه، ئه‌گه‌ر ئێمه لێره یه‌ك و یه‌كگرتوو بین، ڕاسته كه نابینه ژماره‌یه‌كی زۆرینه له ناو په‌رله‌ماندا ، به‌ڵام وه‌كو پێکهاتەیەکی سەرەکی و كیانێكی كوردی و سه‌ره‌كی له عێراق، ئه‌و كات ده‌توانیین به‌ڕۆڵی خۆمان هه‌ستین و چاودێربین و پێداگیربین له‌سه‌ر مافه‌كان."\n" خۆشبه‌ختانه 2020 بودجه نه‌هاته په‌رله‌مانه‌وه ئه‌گه‌رنا كێشه‌ی زۆر زۆر گه‌وره‌مان ده‌بوو "\nده‌رباره‌ی كێشه‌ی بودجه و موچه‌ی هه‌رێمی كوردستان له عیراق، بڵێسه جه‌بار فه‌رمان ده‌ڵێت" بودجه‌ی ساڵی 2019 كه هاته په‌رله‌مانه‌وه و بڕیاری له‌سه‌ردرا، به‌شێكی باشی مافه‌كانی گه‌لی كوردستانی تێدابوو ئه‌مه ده‌ستكه‌وتێكی گه‌وره بوو بۆ په‌رله‌مانتاران ،بۆ هه‌رێمی كوردستان كه توانرا له بودجه‌ی 2019 دا هه‌تا به‌شی پارێزگاكان و زۆر شتی تر له‌ناو بودجه‌دا ده‌ستەبەر بكرێت . ڕاسته كه به‌شێكیان وه‌كو گه‌نمی جوتیاران و هه‌تا موچه‌ی پێشمه‌رگه تاوه‌كو ئێستاش جێبه‌جێنه‌كراوه، به‌ڵام گرنگ ئه‌وه بوو ، وه‌كو یاسا، له یاسای 2019 دا بوو، ده‌توانم بڵێم كه خۆشبه‌ختانه 2020 بودجه نه‌هاته په‌رله‌مانه‌وه ئه‌گه‌رنا كێشه‌ی زۆر گه‌وره‌مان بۆ دروست ده‌بوو. ئێمه به‌هیچ شێوه‌یه‌ك نه‌مان ده‌توانی ئه‌وه‌ی كه ئێستا له 2019 دا ده‌سته‌به‌رمان كرد، 2020 ده‌سته‌به‌ری بكه‌ین به‌هۆی ئه‌وه‌ی كه هه‌رێمی كوردستان پابه‌ندنه‌بوو به‌ناردنی ئه‌و بڕه نه‌وته‌ی كه له بودجه‌دا هاتبوو، كه بڕیاری له‌سه‌ر درابوو و ڕێكه‌وتنی له‌سه‌ر درا بوو، كه هه‌رێم پابه‌ند نه‌بوو به‌وه‌وه، ئێمه 2020 نه‌مانده‌توانی ئه‌و مافانه بچه‌سپێنیین، به‌ڵام به‌هۆی ئه‌م كێشانه‌ی كه ڕوویدا وا ده‌كرێت ئێستا هه‌ر به بڕیاری بودجه‌ی 2019 ، 2020 یش به‌ڕیوه ده‌چێت. ئه‌مه به‌جۆرێك له به‌رژه‌وه‌ندی هه‌رێمی كوردستانه، ئه‌گه‌رنا ئێمه زیانی زۆرمان ده‌كرد به‌هۆی پابه‌ندنه‌بوونی هه‌رێمی كوردستانه‌وه، به‌ڵام به‌هۆی ئه‌وه‌ی كه له‌ساڵی 2020 یشدا، هێشتا هه‌ر یاسای 2019 له بودجه‌دا جێبه‌جێده‌كرێت، ئه‌مه له قازانجی کوردستانە به‌و شێوه‌یه‌یه‌ی كه له 2019 دا هاتووه."\nڕاشیگه‌یاند" گرفتی ئێمە کورت ناکرێتەوە لەمووچە لەعیراق پێویستمان بەخەباتە بۆ تێگەیاندنی لایەنەکانی تر کە مافمان بەسەر ئەم دەوڵەتەوە هەیە لەناو ئەم وڵاتەدا جینۆساید کراوە کورد "ترحیل و تەعریب" بکراوە راگوێزراوە. خاکمان سوتماک کراوە هەزاران گوندمان رووخێنراوە. هێشتا قەرەبووی هەڵەبجەو ئەنفال و خەڵکە قوربانیەکە نەکراوەتەوە، ئێسک و پروسکی گەلەکەمان بە هەزاران هێشتا له‌بیابانه‌كانی باشورن، مافە دەستوریە سیایەکانمان نەدراوە. کێشەی کورد لە عیراقدا بونیەوی و ئەزەلیە. ئەرک و بوونی کورد لەبەغدا پێویستی بەعەقڵێکی نیشتمانی و دەستوری قوڵ هەیە."\n" مووچه له به‌غداده‌وه دێت ، به‌ڵام له هه‌رێمی كوردستان وه له‌هه‌ولێر چی به‌سه‌ر دێت ، به‌جددی ئیتر ئه‌وه كاری په‌رله‌مانتارانی هه‌رێمه كه به‌دواداچونی بۆ بكه‌ن"\nبڵێسه جه‌بار فه‌رمان ئه‌وه‌ش ده‌ڵێت" نابێ بابەتی مووچەو قوتی خەڵک ببێتە بەشێک لەململانێی نێوان لایەنەکان. مووچە مافە نابێ بەسیاسی بکرێت. بەداخەوە بابەتی مووچە بە سیاسی کراوە. ده‌بێت به‌هه‌ر شێوازێك بێت، هه‌ر هۆیه‌ك، هه‌ر شتێك بێته پێشه‌وه ، عێراق پابه‌ندبێت به پێدانی مووچه‌وه ، مووچه له به‌غداده‌وه دێت ، به‌ڵام له هه‌رێمی كوردستان وه له‌هه‌ولێر چی به‌سه‌ر دێت ، به‌جددی ئیتر ئه‌وه كاری په‌رله‌مانتارانی هه‌رێمه كه به‌دواداچونی بۆ بكه‌ن و وه‌ڵامی پرسیاره‌كان بده‌نه‌وه."\nبڵێسه ئاماژه‌ی به‌ناردنی بڕی چوارسه‌د ملیار دیناره‌كه‌ی به‌غداد بۆ هه‌رێم كرد و وتی" وه‌كو یاسا، وه‌كو ماف، ئه‌مه ته‌نها مافی مووچه‌یه ده‌بێت ته‌نها بۆ مووچه خه‌رج بكرێت، بۆ مووچه‌ی فه‌رمانبه‌رانی هه‌رێم هی مانگی چوار، نابێت بۆ بابەتی تر خەرج بکرێت. ئه‌مه له عێراقه‌وه به‌و شێوه‌یه هاتووه، راستی ئەوەیە له هه‌رێمیش به‌و شێوه‌یه دابه‌ش بكرێت. به‌ڵام وه‌كو وتم كه ده‌گاته هه‌رێم ، له هه‌رێم به‌شێوازێكی تر دابه‌ش ده‌كرێت یان ناكرێت و ڕاده‌گیرێت، ئه‌مه‌یان -بۆ ئه‌وه‌ی ده‌ستوه‌ردانی كاری چاودێری یه‌كتری نه‌كه‌ین- ئه‌مه ئیشی چاودێری په‌رله‌مانی كوردستانه كه به‌دوایدا بچێت و به‌دواداچوونی بۆ بكات، بۆیه من نامه‌وێت لێره‌وه زۆر ته‌ده‌خولی ئه‌وه بكه‌م ، به‌ڵام وه‌كو وتم ئه‌مه ته‌نها بۆ مووچه‌یه و ده‌بێت بۆ مووچه بدرێت."\n"ئێمه چاوه‌ڕێین بزانیین لێره وه‌ڵامه‌كانیان چیه؟ وه په‌رله‌مانی هه‌رێمی كوردستان وه‌ڵامی چی ده‌بێت ؟بۆ ئه‌وه. بێگومان ئێمه نامه‌نه‌وێت له‌به‌غداد هیچ شتێك كه له به‌رژه‌وه‌ندی هه‌رێمی كوردستاندا نییه وه‌كو كیانێك، ئێمه بیجوڵێنیین . له‌به‌ر ئه‌وه‌ی وه‌كو وتم په‌رته‌وازه‌یی كورد له‌وێ زۆر به‌زیانی ئێمه ده‌شكێته‌وه، بۆیه ئێمه هه‌میشه خۆمان له‌و لێدوانانه ده‌پارێزین كه‌وا ئێمه بڵێن له به‌غدادوه ئه‌مه ده‌كه‌ین و ئه‌وه ده‌كه‌ین چونكه ئه‌مه دژ به هه‌رێمی كوردستان ده‌بێت، بۆیه داواكارم په‌رله‌مانی هه‌رێم به ئه‌ركی خۆی هه‌ستێت و چاودێری ئه‌وه بكات بزانێت ئه‌و پاره‌یه چۆن؟ بۆخه‌رج ناكرێت بۆ موچه‌ی فه‌رمانبه‌ران؟ بۆ به‌م شێوه‌یه گه‌یشتۆته كه ئێستا هه‌یه.؟" بڵێسه جه‌بار فه‌رمان وایوت"\n" له‌به‌ر یه‌كڕیزی كورد ده‌نگمان به د.فوئاد دا، ئه‌وانیش ده‌نگیان به‌كاندیدی ئێمه دا"\nبڵێسه جه‌بار فه‌رمان له‌كۆتایی وتووێژه‌كه‌ی به‌شی كوردی ده‌نگی ئه‌مریكا ئه‌وه‌شی ڕاگه‌یاند" ئێمه هه‌میشه له‌سه‌ر ئه‌و بنه‌مایه ئیش ده‌كه‌ین كه ده‌مانه‌وێت ماڵی كوردی له به‌غداد یه‌كڕیز ده‌ركه‌وێت، یه‌كڕیزبێت، به‌ڕێز دكتۆر فوئاد حسێن" ته‌نها كاندیدی پارتی بووه، ئه‌وان دانوستانیان كردووه له‌گه‌ڵ سه‌رۆك وه‌زیرانی ئێستادا له‌گه‌ڵ "به‌ڕێز كازمی" دا . گه‌یشتونه‌ته ئه‌و ده‌رئه‌نجامه‌ی كه ئه‌و بێت، هه‌روه‌ها كازمی و كوتله‌كانی تریش پێی ڕازی بوون بێگومان ئێمه نه‌مان ویستووه له‌وێدا به‌شێوه‌یه‌ك ده‌ركه‌وین كه‌وا یه‌كڕیزی ماڵی كورد تێك بده‌ین، ئێمه‌ش به‌هه‌مان شێوه ده‌نگمان پێداوه چونكه كازمی پێش ئه‌وه "سیڤی" كاندیده‌كانی ناردووه بۆ په‌رله‌مان، بۆ ئه‌و پۆسته ته‌نها كاك فوئاد بووه، واته لایه‌نه‌كان له‌سه‌ری ڕازی بوون و كازمی خۆی له‌سه‌ری ڕازی بووه ،بۆیه ئێمه نه‌مان ویستووه له‌وێدا یه‌كڕیزی نێو ماڵی كورد تێكبده‌ین، وه ده‌نگی زۆرینه هه‌ر سه‌ری ده‌گرت، ئه‌وانیش ده‌نگیان به‌كاندیده‌كه‌ی ئێمه دا بۆیه ئێمه له‌وێدا ده‌نگمان به‌كاك فوئاد داوه."\nهه‌روه‌ها ئه‌وه‌شی وت" دۆخی عیراق زۆر ئاڵۆزەو بەم شێوازی بەڕێوەبردنە ئاسان نیە مافەکانی کوردستان دەستەبەر بکرێت. بەڵام دواجار بەغدا سەنگەرێکی گرنگی شەڕی دیموکراسی و شەڕی مافە دەستوریەکانمانە، نابێت لەدورەوە دروشمی نیشتمانی و نەتەوەیی فڕێ بدرێت، خەبات بۆ بەدیهێنانی دروشمەکان لەبەغداده‌وە کاریگەری زیاترە، واقعی سیاسی ئەم سەردەمە لەبەرچاو بگرین و پێکەوە بتوانین رێ لەهەر پیلانێک بگرین دژ بە مافی خەڵک و خاکەکەمان، ئێمە بۆ مەسەلەیەکی نیشتمانی و مێژوویی چوینەتە بەغداو کاری بۆ دەکەین. راپەڕاندنی ئەرکەکانیش بە هەماهەنگی و یەک دەستی لایەنە کوردستانیەکان دەکرێت، گەر یەکگرتوو بین پێمان دەکرێت، گەر وەک ئێستاش بین زەحمەتە بەدیهێنانی ئامانجەکانمان."\nده‌قی وتوێژه‌كه‌ی ژیار محه‌مه‌د له‌گه‌ڵ بڵێسه جه‌بار فه‌رمان Jun 11/020


تیمی وەزاری پارتی لە حکومەت وەڵامی تیمی یەکێتی دەداتەوە | Esta Media Network\nتیمی پارتی دیموکراتی کوردستان لە حکومەتی هەرێمی کوردستان، ئەمڕۆ شەممە 17ی تشرینی یەکەم، وەڵامی تیمی یەکێتیی نیشتمانی کوردستانی لە حکومەتی هەرێم دایەوە و ڕایگەیاند، “ناتوانن خۆتان لە ژێر هەژموونی تاقمێکی خۆسەپێنەر و شەڕخواز، ڕزگار بکەن”.\nلە ڕاگەیەنراوێکدا کە تیمی پارتی لە حکومەت بڵاویکردووەتەوە هاتووە، “باشتر بوو ئەو کەسانەی لە جیاتی حکومەتی هەرێمی کوردستان و بێ ئەوەی هیچ حیسابێک بۆ خودی تیمی یەکێتی لە ناو حکومەت بکەن و بڕیار لە جیاتی حکومەت بدەن، لە بری ئەو بێدەنگیێە دەبووا تیمی وەزاری یەکێتی ئامۆژگاریان بکەن، کە واز لە دەست تێوەردان لە کاروباری حکومەت بهێنن”.\nدەقی ڕاگەیەنراوەکەی تیمی پارتی لە حکومەتی هەرێم:\nئێمە هەمو هەولێکمان داوە بابەتییانە باسی رووداوەکان، وەک خؤیان بکەین و هەموو کەس تێکەڵ نەکەین، بەڵام بە پێچەوانەوە، ئێوە نەک تەنیا دەتانەوێ ڕاستيیەکان پەردەپۆش بکەن، بگرە هیچ هەڵوێستێکیشتان بەرامبەر بەو هێرشە ناڕەوایانە نەبووە، کە بەرامبەر بە موقەدەسات و پیرۆزیی نەتەوەبیمان دەکرێت و ناتوانن خۆتان لە ژێر هەژموونی تاقمێکی خۆسەپێنەر و شەڕخواز، ڕزگار بکەن، کە دژی تەبایی و یەکڕیزی و ئامانجە باڵاکانی نیشتیمانە.\nئەمینداری گشتیی كۆمكاری عەرەبی گەیشتە هەولێر، بڕیارە لەو سەردانەیدا لەگەڵ بەرپرسانی باڵای هەرێمی كوردستان كۆببێتەوە. ئەحمەد ئەبولغێت، ئەمینداری…


ئاماری نوێی کۆرۆنا لە هەرێم.. مردن زیادی کرد\nکەمتەرخەم بوون لە ئەرکەکانیان\nسەرۆکوەزیرانی عیراق داوای لە ئەنجومەنی نوێنەرانی عێراق کرد کە پارێزگاری نەینەوا نۆفل عاکوب و جێگرەکەی لەسەر کار لابەرن، هۆکارەکەشی بۆ "کەمتەرخەمبوون لە جێبەجێکردنی ئەرک و بەرپرسیارێتییان دەگەڕێنێتەوە".\nلەبەیاننامەیەکی سەرۆکوەزیرانی عێراقدا هاتووە: "عەبدولمەهدی نامەیەکی ئاڕاستەی سەرۆکی ئەنجومەنی نوێنەرانی عێراق کردووە، کە تیایدا هاتوە: 'بێخەمی و کەمتەرخەمی لەجێبەجێکردنی ئەرک و بەرپرسیارێتیان بەڕوونی دیارە، لە ئەنجامی لێکۆڵینەکان دەرکەوتوە کە بەفیڕۆدانی پارەی گشتی هەیە، لەگەڵ بەکارهێنانی پلەی کارکردن و دەسەڵاتیان، پێویستە لەسەر سەرۆکایەتی ئەنجومەنی نوێنەران کە لەسەر داواکاری سەرۆکوەزیران، پارێزگاری نەینەوا لەسەر کار لاببات، بەپێی مادەی(٢١)پێویستە لەسەر نوێنەرانی پارێزگاکە داوای لابردنی پارێزگار بکەن بەپێی یاسای پارێزگاکان ژمارە21 بۆساڵی 2008، داواتان لێدەکەین کە پارێزگار و جێگرەکەی لە کار لاببەن ".\nلەبەیاننامەکەی پێشوتری سەرۆکوەزیرانی عیراقدا هاتبوو، "بەپێی ئەو دەستەڵاتانەی پێمان بەخشراوە، وە بەپێی ئەو بارودۆخەی پارێزگای نەینەوا پێیدا تێدەپەڕێت، بەتایبەتی دوای ڕوداوە بەئازارەکەی بەلەمەکە و بوونی چەندین قوربانی، داوای پێکهێنانی دەستەی قەیران دەکەین بەسەرپەرشتی فەرماندەی گشتی هێزە چەکدارەکان، کە ئەم دەستەیە کاروبارەکان لە نەینەوا بەڕێوەبەرن تا ئەوکاتەی بڕیاری کۆتایی دەدرێت".\n2021.01.26 - 23:30


له رۆژئاوای كوردستاندا، چ هیوایه‌ك نه‌ماوه؟ - باسنیوز\nله رۆژئاوای كوردستاندا، چ هیوایه‌ك نه‌ماوه؟\nچوو، بۆ نه‌چێت، به‌ڵكوو خۆی پێدا كرد و چوو؟\nئه‌مه پرسیاری چاودێرانه سه‌باره‌ت به ره‌وشی سه‌ربازی له سووریا. پرسیاره‌كه‌ش له‌باره‌ی ئاخۆ توركیا چووه‌ته نێو خاكی سووریاوه یان نه‌چووه. به‌رپرسانی توركیا ده‌ڵێن، هێزی ئه‌وان به هه‌ماهه‌نگی و سازان له‌گه‌ڵ رووسیا چووه‌ته نێو (ئیدلب)ـه‌وه، ئه‌ویش به‌پێی خشته‌كه‌ی ئه‌ستانا (واته دروستكردنی ناوچه‌ی كه‌مكردنه‌وه‌ی په‌شێوی)، كه‌چی ئۆپۆزسیۆن ده‌ڵێت: نه‌خێر.. توركیا نه‌چووه. به‌گشتی ئۆپۆزسیۆن ئه‌و په‌ره‌سه‌ندنه‌ی له ئیدلب رووی دا، ناوی ناوه "رزگاری"! كێ كێی رزگاری كرد؟ ئه‌دی له ده‌ستی كێ؟ ناتوانین ئه‌وانه له یه‌كدی جیا بكه‌ینه‌وه.\nئیدلب پارێزگایه‌كی سوننه‌یه، له‌م كاته‌دا "به‌ره‌ی نوسره" كه باڵی رێكخراوی (قاعیده)یه له سووریا، ئیدلب به‌ڕێوه ده‌بات. ئۆپۆزسیۆنیش ده‌ڵێ "نوسره" گوزارشت له قاعیده ده‌كات، ناویشی نانێت قاعیده. ئه‌و پارێزگایه گوندی عه‌له‌وی و گوندی كوردی تێدایه. زێدی له‌دایكبوونی (ئیبراهیم هه‌نانۆ)یه، ئه‌و شۆڕشگێڕه كورده‌ی له سه‌رده‌می "كۆلۆنیالیی فه‌ره‌نسی"دا وه‌ك كه‌سایه‌تییه‌ك دره‌كه‌وت. ئیدلب پارێزگایه‌كی هاوسنووری عه‌فرین (كوردداغ)ـه، كه له سه‌رده‌می كۆلۆنیالیی فه‌ره‌نسیدا بۆ ماوه‌ی چوار ساڵ (1924- 1928) ناوچه‌یه‌كی ئۆتۆنۆمیی كورد بوو.\nبه رواڵه‌ت ده‌كرێ بڵێین چوونی توركیا بۆ ئیدلب به‌ره‌نجامی له‌یه‌ك گه‌یشتنی نێوان رووس و توركه بۆ ئاساییكردنه‌وه‌ی ره‌وشه‌كه، دوور له ئه‌مریكا، له كاتێكدا ئه‌مریكا له‌باره‌ی ئه‌و ده‌ستتێوه‌ردانه‌ی توركیا هیچی نه‌گوت.\nله ناوه‌ڕۆكیشدا پێشبڕكێیه له‌باره‌ی ئاخۆ كێ ده‌ست به‌سه‌ر شاری ئیدلبدا ده‌گرێت، ئه‌وه‌ی ئه‌و شاره كۆنترۆڵی بكات له‌ڕێی ئه‌وه‌وه ده‌گاته كه‌ناری ده‌ریا. ئیدی ئایا ئه‌و لایه‌نه كورده یان تورك؟ میدیا پتر له‌باره‌ی ناوه‌ڕۆكه‌وه نه‌ك رواڵه‌تی پرۆسه‌كه قسه‌ی كرد. هه‌شه گوتی كه چوونی توركیا بۆ نێو ئیدلب بۆ نه‌هێشتنی "به‌ره‌ی نوسره" نییه، هێنده‌ی كه بۆ رێگرتنه له‌وه‌ی كورد به ده‌ریا بگه‌ن.\nبایه‌خی ده‌ریا له‌م رۆژانه‌ی دواییدا به‌ده‌ر كه‌وت، له كاتێكدا هه‌مووان قسه‌یان له‌باره‌ی ئاره‌زووی كورد ده‌كرد بۆ پێكه‌وه گرێدانی كۆبانی و عه‌فرین، كه‌چی ده‌بینین ئێستا هه‌مووان باس له خۆگه‌یاندنی كورد به ده‌ریا ده‌كه‌ن. ره‌نگه نیگه‌رانییه‌كه‌ش له‌وه‌وه سه‌رچاوه‌ی گرتبێت: عه‌فرین هه‌ر ده‌یان كیلۆمه‌تر له ده‌ریاوه دووره، هه‌ڵبه‌ت له پاش "ئه‌تمه"وه، له‌و نێوانه‌شدا زنجیره‌یه‌ك ئاوایی كوردی به عه‌ره‌ب بوو هه‌ن، سه‌رباری ئه‌وه مه‌ودای پتر له (10) كیلۆمه‌تریش هه‌یه كه ئه‌رمه‌ننشینه، بۆ نموومه شارۆچكه‌ی (كه‌سه‌ب)، هه‌روه‌ها عه‌له‌وی و توركمان و سوننه‌ش هه‌ن.\nئیدی ئه‌گه‌ر ده‌ست تێوه‌ردانه‌كه‌ی توركیا جۆرێك بێت له به‌ده‌نگه‌وه چوونی رێككه‌وتننامه‌ی ئه‌ستانا، یان له‌یه‌ك گه‌یشتن له‌گه‌ڵ رووسیا، به‌ڵام شاراوه نییه كه توركیا چاوی بڕیوه‌ته قووڵایی سووریا وه‌ك ده‌روازه‌یه‌ك به‌ره‌و جیهانی عه‌ره‌ب یان به ئامانجی پشتیوانیكردن له توركمان. وێڕای ئه‌وه‌ی توركیا ده‌یه‌وێ سنووره‌كه‌ی له‌گه‌ڵ سووریا كۆنترۆڵ بكات، ئامانجیش رێگرتنه له كورد، كه له باشووره‌وه به‌درێژایی 1400 كم له ده‌ره‌وه‌ی سنووری توركیادا هه‌ن.\nماوه‌ی بڵێین، سه‌رده‌م سه‌رده‌می به‌دیهێنانی هیوا و خواسته، هه‌موو ده‌وڵه‌تێك هاوشێوه‌ی گه‌لان، وێڵی دوای به‌دیهێنانی هیوای خۆیه‌تی. كوردیش له‌و راستییه به‌ده‌ر نییه. په‌ندی ئه‌م وتاره‌ش ده‌ڵێ "خواستێك نییه ببێته هیوا، ئه‌گه‌ر بێتوو پێگه‌ی به‌دیهاتنی له‌ئارادا نه‌بێت."


ئایا کەسێک خۆی کوشتبێت دەشۆردرێت و نوێژی لەسەر دەکرێت ؟: ماڵپەڕی وەڵامەکان\nئه‌حكامه‌كانى جه‌نازه‌نوێژى جەنازەئایا کەسێک خۆی کوشتبێت دەشۆردرێت و نوێژی لەسەر دەکرێت ؟\nئایا کەسێک خۆی کوشتبێت دەشۆردرێت و نوێژی لەسەر دەکرێت ؟\nپەنا بەخوا ، کەسێک خۆی ئینتحار دەکات و خۆی کوژێت بەنا حەق ، وخۆ کوشتنەکەی لەهەرزەیی و بێئەقڵییەوەیە ؛ چونکە وا گومان دەبات بەخۆ کوشتنی ڕزگاری دەبێ لەو ناخۆشی و تەنگ و چەڵەمەیەیی تێدایەتی ، بێ ئاگا لەوەی نەخێر ڕزگاری دەبێ بۆ ناخۆش تر و تەنگانە تر، جا ئەم کەسە وەک ئەو کەسە وایە کەلەجێگەیەکی گەرمەوە ڕادەکات بۆ نێو ئاگر !\nسابت بووە لە پێغەمبەرى خوا ﷺ کە فەرموویەتی : (مَنَ قَتَلَ نَفْسَهُ بِحَدِيدَةٍ فَحَدِيدَتُهُ فِى يَدِهِ يَتَوَجَّأُ بِهَا فِى بَطْنِهِ فِى نَارِ جَهَنَّمَ خَالِدًا مُخَلَّدًا فِيهَا أَبَدًا وَمَنْ شَرِبَ سَمًّا فَقَتَلَ نَفْسَهُ فَهُوَ يَتَحَسَّاهُ فِى نَارِ جَهَنَّمَ خَالِدًا مُخَلَّدًا فِيهَا أَبَدًا وَمَنْ تَرَدَّى مِنْ جَبَلٍ فَقَتَلَ نَفْسَهُ فَهُوَ يَتَرَدَّى فِى نَارِ جَهَنَّمَ خَالِدًا مُخَلَّدًا فِيهَا أَبَدًا ) – متفق عليه\nهەركەسێك خۆی بكوژێت بەئاسنێك (لێرەدا بەمانای ئەوانە دێت كە لە ئاسن دروستكراون ( فیشەك، چەقۆ، شمشێر، شیش، چەكوش،....) ئەوا بەو ئاسنەی كە خۆی پێ كوشتووە لەناو دۆزەخدا بەردەوام لە خۆی پێ ئەداتەوە و بە نەمری‌و هەتاهەتایی تێیدا دەمێنێتەوە، وەهەركەسیش خۆی ژەهر خوارد بكات جا بەهەرجۆرە دەرمانێك بێت یان بەهەر جۆرە خواردن‌و خواردنەوەیەك بێت ئەوە ئەو ژەهرەی خۆی پێ كوشتووە بەردەوام لەدەستیدایەو لەناو دۆزەخدا خۆی پێ دەكوژێت‌و بۆ هەتا هەتایی تیایدا دەمێنێتەوە، وە هەركەسیش خۆی لەشاخێكی بەرزەوە فڕێ بداتە خوارەوە بەمەبەستی خۆكوشتن یان لەسەر دیوارەوە یان لەهەرشوێنێكی بەرزەوە ئەوە بەردەوام لەناو دۆزەخدا لەو شوێنە بەرزەوە هەڵدەدرێتە خوارەوە بۆ هەتا هەتایی لەدۆزەخدایە .\nپەنا بەخوا هەر کەسێک بەئاسنێک خۆی بکوژێت ، ئەوا لەئاگری دۆزەخدا خۆی بەو ئاسنە دەکوژێتەوە ، وهەروەها هەر کەسێک ژەهر بخوات ، ئەوا لەئاگری دۆزەخدا ئەو ژەهرە دەخواتەوە ، هەر کەسێک لەسەر شاخێکەوە خۆی بەر بداتەوە یاخود لەسەر دیوارێکەوە خۆی بەر بداتەوە ، ئەوا لەئاگری دۆزەخدا هەمان کار دوو بارە دەکاتەوە بەهەتا هەتایی تیادا دەمێنێتەوە .\nجا خۆ کوشتن ڕزگار بوونی تێدا نی یە لە کێشە وغەم وخەفەت ، بەڵکو زیاتر دەبێت بۆ ئەو کەسەی خۆی کوشتووە ، وگەر کەسێک خۆی کوشت ؛ گەر موسوڵمان بوو ، ئەوا دەشۆردرێت وکفن دەکرێت،و نوێژیشی لەسەر دەکرێت ، بەڵام گەر دەم سپی عەشیرەتێک ، یاخود قازی شارێک ، یاخود کەسێکی گەورە لەشارێکدا کەڕێز و حورمەتی هەیە لەنێو کۆمەڵگادا وایان بەباش زانی نوێژی لەسەر نەکەن ــ وەک چاو ترسێنیەک بۆ کەسانی تر ــ ؛ ئەوا کارێکی چاکە ؛ چونکە کاتێ پیاوێکیان هێنا بۆلای پێغەمبەرى خوا ﷺ کە خۆی کوشتبوو بە تیرێک پێغەمبەرى خوا ﷺ نوێژی لەسەر نەکرد ، بەڵام جگە لەوانەی باس کران ،کەسانی تر نوێژی لەسەر دەکەن وبۆی دەپاڕێنەوە کەخودا ڕەحمی پێبکات ؛ چونکە بەخۆ کوشتنەکەی هەڵنەگەڕاوەتەوە لەئیسلام وکافر نەبووە؛ بەڵام تاوانێکی زۆر گەورەی ئەنجام داوە ـ خوا بمان پارێزێت ـ\nجا خولاسە و پوختەکەی ئەوەیە : کەسێک خۆی بکوژێت ئەوا دەشۆردرێت وکفن دەکرێت ، ونوێژی لەسەر دەکرێت ، بەڵام گەر دەم سپی عەشیرەتێک ، یاخود قازی شارێک ، یاخود کەسێکی گەورە لەشارێکدا کەڕێز و حورمەتی هەیە لەنێو کۆمەڵگادا وایان بەباش زانی نوێژی لەسەر نەکەن ــ وەک چاو ترساندن بۆ ئەوەی کەسانی تر ئەو کارە دوو بارە نەکەنەوە ــ ؛ هەروەک ئاماژەمان پێکرد پێغەمبەرى خواش ﷺ نوێژی لەسەر ئەو کەسە نەکرد کە خۆی کوشتبوو ـ ئەوا کارێکی چاکە .\nوە پرسیار کراوە لە (اللجنة الدائمة للبحوث العلمية والإفتاء) کە ئایا کەسێک خۆی بکوژێت حوکمی چیە، موسڵمانە یان کافر (بێباوەڕ)؟\nلەوەڵامدا فەرمویانە : ئەگەر کەسێک لە موسڵمانان بەهەڵە خۆی بکوژێت ئەوا بەو ئیشەی تاوانبار نابێت، هەرکەسێکیش لە موسڵمانان بە ئەنقەسد خۆی بکوژێت بەهۆی بارودۆخێکی تایبەتەوە، بەبێ توڕەبوون لە قەزاو قەدەری خوای گەورە ئەوا بە بێباوەڕ ئەژمار ناکرێت، بەڵام بە ئەنجامدەری گوناهێکی گەورە لە قەڵەم دەدرێت و هەڕەشەی چوونە ئاگری لەسەرە، و چارەنووس و فەرمانی لای خوای گەورەیە ئەگەر بیەوێت لێی خۆش دەبێت وئەگەریش بیەوێت سزای دەدات.\nیەکەم : شێخ ئەلبانى ڕەحمەتى خواى لێ بێ سەبارەت بەو فەرمودەیەی سەرەوە دەفەرموێ : کەسێک خۆکوشتن بە حەڵاڵ بزانێ ئەوا بە هەتا هەتایی لە دۆزەخدا دەمێنێتەوە .\nدووەم : وە ئەهلى سوننەو جەماعە یەکدەنگن لەسەر ئەوەى کە کەسى تاوانبار ئەگەر لەسەر تاوان مرد (جگە لە شیرک) و تەوبەى نەکرد ئەوە لە ژێر مەشیئەتى خواى گەورەیە ، ناوترێ بە هەتا هەتاییە لە دۆزەخدایە ، بەڵکو ئەگەر خواى گەورە ویستى لێ بێ لێى خۆش دەوێ یان ئەگەر ویستى لێ بێ سزاى دەدات بە گوێرەى ئەندازەى ئەو تاوانەى کەلەسەرى مردووە .\nوە سەبارەت بە کەسێک کە کەسێک دەکوژێ بە ناحەق ئایا بە هەتا هەتاییە لە دۆزەخ دەمێنێتەوە\nزانای پایە بەرز الشيخ عبد العزيز الراجحي – حفظه الله - دەڵێ : مانای ( خلود ) لەلای ئەهلی سوننە و جەماعە لەم ئایەتە پیرۆزەدا ( وَمَنْ يَقْتُلْ مُؤْمِنًا مُتَعَمِّدًا فَجَزَاؤُهُ جَهَنَّمُ خَالِدًا فِيهَا ) ، بەمانای مانەوەیەکی زۆر دێت لەدۆزەخدا ، جا مانەوە (خلود) دوو جۆرە :\nیەکەم : مانەوەیەک هەتا هەتایی کە کۆتایی نی یه ، ئەم جۆرەیان تایبەتە بە بێباوەڕان .\nدووەم : مانەوەیەک کە کۆتایی هەیه ، ئەم جۆرەیان تایبەتە بەموسوڵمانی تاوانبار ، هەندێ جار زۆر تيایدا دەمێننەوە لەبەر گەورەیی تاوانەکەیان ، وەک بکوژ (قاتل) و غەیری ئەویش کەتاوانی گەورە ئەنجام دەدەن ، بەڵام لەبەر ئەوەی لەسەر تەوحید وئیمان مردوون بەهەتا هەتایی لەدۆزەخدا نامێننەوە .\nكورتەى قسە ئەوەیە : بە تەنها لەبەر ئەوەی کەسێک خۆی دەکوژێت لەبازنەی ئیسلام ناچێتە دەرەوە ، وە وای لێناکات بەهەتا هەتایی لەدۆزەخدا بمێنێتەوە ، وەک : هاوبەش بڕیاردەران و بێباوەڕان و دوو ڕووەکان\nئایا دروستە نوێژ لەسەر مردوو بكرێت لەپاش ئەوەی دەفن دەكرێ و پێش ئەوەش نوێژی لەسەر كرابێت؟ باوکی مێردەکەم پێش بیست ساڵ مردووە و کەس نوێژی لەسەر نەکردووە ، ئایا ئێستا چ شتێکی بۆ بکەین ؟ پاداشتى نوێژ کردن لەسەر چەند جەنازەیەک چۆنیەتی نوێژی جەنازە چۆنیەتی نوێژ کردن لەسەر مردوویەک کە بەشێکی جەستەی وون بووە\nسەردان: ٢,٨٩٤ بەش: چۆنێتى نوێژى جەنازە\nپرسیاری دواترئایا پەلە کردن لەناشتن و نوێژکردن لەسەر مردوو سوننەتە ؟ تا چەند دروستە دوابخرێت؟پرسیاری پێشتربەر و بوومەکانی باوەڕ بوون بەڕۆژی دوایی کامانەن؟


ئاخۆ ڕێژیمی ئێران دەتوانێ خۆی لە ڤایروسی کۆرۆنا دەرباز بکا؟ – کوردستان و کورد\nئاخۆ ڕێژیمی ئێران دەتوانێ خۆی لە ڤایروسی کۆرۆنا دەرباز بکا؟\nلە ئێران هەڵاوسانی ئابووری لە زیادبوونە. ناڕەزایەتیی جەماوەری و قەیرانێکی ژینگەیی خەریکی پەرەسەندنن. تەنانەت پێش بڵاوبوونەوەی ڤایروسی کۆرۆنا لە چەند حەوتووی ڕابردوودا، ڕێژیمی ئێران لەژێر زەختی گیروگرفتە نێوخۆییەکاندا، کە هەڕەشە لە یەکگرتوویی کۆماری ئیسلامیی دەکەن، چەمابۆوە.\nبەڵام بە سەرهەڵدانی نەخۆشی کۆڤید_١٩، دۆخەکە بۆ کۆماری ئیسلامی زۆر زۆر خراپتر بووە، بە شێوەیەک کە هیچ دوور نییە ڕێژیمی ئێران لەژێر ناتەباییە نێوخۆییەکانی خۆیدا تێکڕووخێ. هۆیەکەی ئەوەیە کە بۆ ئایەتوڵڵاکانی ئێران، ڤایروسی کۆرۆنا دەتوانێ هێمای “قازی ڕەش” بێ [ڕووداوێک کە ئاسەواری گەلێک مەزن و چاوەڕوان نەکراوی هەیە].\nئەو دەستەواژەیە، دوای کەڵک‌وەرگیرانی لە لایەن نووسەر نەسیم نیکۆلاس تالیب ناوبانگی دەرکرد کە لە پەرتووکێکدا بە هەمان ناو لە ٢٠٠٨، ئاماژە بە ڕووداوی چاوەڕواننەکراو کە ناشێ بە شێوەی عەقڵانی پێشبینی بکەی، بەڵام ئاسەواری گەلێک بەرچاو و تەنانەت کارەساتباری بەدواوەیە. کۆڤید_١٩ هەمان شتە بۆ ئێران.\nگیروگرفتەکە بە ناسەقامگیر بوونی باری تەندروستیی چینی دەسەڵاتداری ئێران دەست پێدەکا. تاقمی سەرووی ڕێبەریی ئێران هێندە بەساڵداچوو و ناسالمە، و ڤایروسی کۆرۆنا بەتایبەتی بۆ ئەو تاقمە کوشندەیە. لە چواری مانگی مارس [چواردەی ڕەشەمە]، ڕۆژنامەی واشینگتۆن پۆست باسی ئەوەی کرد کە “نزیکەی دوو دەرزەن لە ئەندامانی پارلمانی ئێران و لانیکەم ١٥ کەس لە کاربەدەستە پلەبەرزەکانی پێشوو” تووشی ئەو نەخۆشییە بوون. لەو کاتەوە ئەو ڕێژەیە بە شێوەیەکی بەرچاو زیادی کردوە، بە هەمان شێوە قوربانیانی پلەبەرزی کۆماری ئیسلامیی لە زیاد بوونن. تا ئەمڕۆ، زانراوە کە ڤایروسەکە گیانی موحەممەد موحەممەدی، ڕاوێژکارێکی ڕێبەری گەورە، عەلی خامەنەیی؛ جێگری وەزیری ناوخۆی پێشوو، حوسێن شێخولئیسلامی، نوێنەری پارلمان موحەممەد عەلی ڕەمەزانی دەستەکی گرتوە و فاتیمە ئیبتیکار و لانیکەم سێ کاربەدەستی دیکەش گیرۆدە بوون. چاوەڕوان دەکرێ کە لە ڕۆژانی داهاتوو خەڵکی زۆرتر تێدا بچن.\nبەڵام ڤایروسی کۆرۆنا تێچووی لەوەش مەزنتری بۆ ڕێژیمی کۆماری ئیسلامیی هەبووە، چونکە ئاشکرای کردوە کە نوخبەی بەڕێوەبەریی مەلاکان، کەسانێکی ناکارامە و دوورەدەستن. وڵات ئێستا لەنیو گێژاوی مەزنی قەیرانی سیاسی و تەندروستیدایە. ئەوە نەتەنیا ناکارامەیی دەوڵەتی ئێرانی بۆ پێشگرتن لە بڵاوبوونەوەی ڤایروسەکە ئاشکرا نەکردوە، بەڵکو تاوانی شاردنەوە و بچووک‌کردنەوەی ئاستی ڕاستەقینەی تەشەنەکردنەکەشی خستۆتە بەر چاوی هاووڵاتیان.\nبەگوێرەی ڕاپۆرتی زانکۆی جان هاپکینز، ئێران سێهەمین وڵاتی دونیا، پاش چین _وڵاتێک کە ڤایروسەکە لەوێوە سەرچاوەی گرت_، و ئیتالیا، لە بواری ڕێژەی گیرۆدەبووانی پەتای کۆرۆنایە. بەڵام رێژەی تووشبووە ئێرانییەکان کە تا ئێستا ڕاگەیەنراوە (کە لە کاتی نووسینی ئەو وتارەدا دەڵێن ١٠ هەزار کەسە) وێدەچێ زۆر کەمتر لە ڕێژەی ڕاستەقینە بێ. بە گوێرەی ئەو زانیارییە کە لەبارەی دۆخەکان لەبەردەست دایە، بە ئەو دۆخانەشەوە کە تووشبوونی سیاسەتوانە ئێرانییەکانیش دەگرێتەوە، چاودێرانی دەرەکی دەڵێن کە ئاماری ڕاستەقینەی تووشبووانی ڤایروسی کۆرۆنا لە ئێران لەوانەیە چەند قات زیاتر بێ.\nهەڵبەت ڕێژیمی ئێران، هەموو هەوڵی خۆی لەکار کردوە تا ئاستی ڕاستەقینەی ئەو قەیرانە، کە ئێستا هەموو وڵاتی گرتۆتەوە، کەم نیشان بدا. بەڵام ئەو ڤیدۆیانە کە لە سۆشیال مێدیادا لە بارەی ڤایروسی کۆرۆنا بڵاو بوونەوە، نیشان دەدەن کە خەڵکی لە سەرانسەری وڵات لە شەقامەکاندا کەوتوون، و کارمەندانی کەرتی تەندروستی کە داوای یارمەتیی نێونەتەوەیی دەکەن. ڕاست بەدوای هەڵەی بەرچاوی سیاسی، خستنە خوارەوەی فڕۆکە ئوکراینییەکە لە ٨ی ژانوییە [١٨ی بەفرانبار] لە تاران، گزەی دەوڵەتی ئێران لە ڕووبەڕووبوونەوە لەگەڵ ڤایروسی کۆرۆنا ئەو ڕاستییە دەسەلمێنێ کە ڕێبەرەکانی ئەو ڕێژیمە دوورەدەست، دابڕاو و بەکورتی ناکارامەن.\nبەڵام ڤایروسی کۆرۆنا بۆ ئایەتوڵڵاکانی ئێران تەنیا قەیرانێکی سیاسی نییە، ئەوە شکستێکی مەزنیشە بۆ ڕەوایی ئایدیۆلۆژیکی ئەوان. ناوەندە ئایینییەکانی وڵات (وەک شاری پیرۆزی قوم) ناوەندی بڵاو بوونەوەی نەخۆشییەکە بوون و بەکاوەخۆیی لە ڕاددەبەدەری ڕێژیم بۆ وڵامدانەوە بە بڵاوبوونەوەی نەخۆشییەکە لەو شوێنانە، هێندەی دیکەش کەلێن و دابڕانی نێوان دامەزراوە ئایینییەکان و دانیشتووانی ئاشکرا کردوە. مەهدی خەلەجی کە لە ئەنستیتۆی واشینگتۆن کار دەکا، دەڵێ لەو ساڵانەی دواییدا کاربەدەستە ئایینییەکانی ئێران “لێبڕاوانە پزیشکیی مۆدێرنیان ڕەت کردۆتەوە و برەویان بە “پزیشکیی ئیسلامی” وەک زانستی ڕاستەقینەی پشت‌ئەستوور بە زانستی ئیلاهی داوە”. ئەمڕۆ، ئەو سیاسەتە ئاسەوارە کارەساتبارەکانی لە سەر تەندروستی وڵات بە گشتیی دەرکەوتوە.\nئاخۆ ڕێژیمی ئێران دەتوانێ خۆی لە قەیرانی هەنووکەیی دەرباز بکا؟ لەوانەیە. بەڵام هیچ بەدوور نییە بیر بکەینەوە کە ، پێش کۆتایی‌هاتنی ئەو پەتایە، ڤایروسی کۆرۆنا ئەو شتە دەستەبەر بکا کە چەندین ساڵە هەڵسوکەوتە ڕۆژئاواییەکان نەیانتوانیوە بیکەن: تێكڕمانی رێژیمی مەلایان لە تاران. هیچ نەبێ هەر ئێستا توانیویەتی کە دوایین نیشانەکانی ڕەوایی رێژیم لەنێو بەرێ.\nنەیشنال ریڤیو – ئیلان بەرمان


بەرپرسێکی تەندروستیی جیهانی: کۆرۆنا لە کوردستان لەژێر کۆنترۆڵدایە\n2020-03-07 [09:43 AM]\nبەرپرسێکی رێکخراوی تەندروستیی جیهانی لە عێراق رایدەگەیێنێت، ئەو رێوشوێنانەی بۆ تەشەنە نەسەندن و بڵاوبوونەوەی ڤایرۆسی کۆرۆنا لە هەرێمی کوردستان گیراونەتەبەر، شتێکی زۆر باشە، سەرەڕای تۆمارکردنی چەند تووشبوویەک، بەڵام رەوشەکە لەژێر کۆنترۆڵ دەرنەچووە.بە پێویستیشی دەزانێت مامەڵەیەکی دروست لەگەڵ ئەو کەسانە بکرێت کە بەو پەتایە دەمرن، چونکە ئەو کەسەی بەو پەتایە دەمرێت رێژەیەکی زیاتر لەو ڤایرۆسەی هەڵگرتووە.\nوائیل حەتاحت، بەرپرسی هۆبەی فریاکەوتنی رێکخراوی تەندروستیی جیهانی لە عێراق، لە میانی بەشداریکردنی لە نووڕۆژی دۆستانی تۆڕی میدیایی رووداو لەبارەی رێوشوێنەکانی پێشگیری لە کۆرۆنا لە عێراق و کوردستان رایگەیاند، هەڵسەنگاندنی ئەوان بۆ ئەو بابەتە پشت بەوە دەبەستێت کە خەڵک و دامەزراوە حکومییەکان چۆن خۆیان دەپارێزن.\nئەو بەرپرسە دەڵێت، ئەو یاسا و رێنماییانەی کە گشتاندنیان بۆ کراوە سەبارەت بە قوتابخانەکان و دامەزراوە حکومییەکان شتێکی زۆر باشە، ئەگەر چی کاریگەری خراپی لەسەر ئابووری و خوێندن دەبێت، بەڵام بۆ تەندروستیی گشتی شتێکی باشە، پێویستە پەیوەندی نێوان کەسەکان لەم کاتەدا لەگەڵ یەکدی کەمبکرێنەوە، تەنها لە شوێنی کراوە نەبێت، بەڵام بۆ شوێنە داخراوەکان پێویستە بە شێوەیەکی باش کۆنترۆڵ بکرێت.\nوائیل حەتاحت، دەڵێ، خاڵی دووەم کە بەدواداچوونی لەسەر دەکەن، "چاودێریکردن و بەدواداچوونی ئەو کەسانەیە کە بەر لە 14 رۆژ دەرکەوتووە کە تووشبوون، ئەویش لە چوارچێوەی رێگەکانی بڵاوبوونەوەی نەخۆشییەکە، هێشتا بەو ئاستە نەگەیشتەوە کە لەژێر کۆنترۆڵ دەربچێت، چەند کەیسێک دەستنیشان کراون کە جێگەی گومان نییە، بەڵام لەژێر کۆنترۆڵدایە و دەشتوانین کۆنترۆڵی بکەین".\nسەبارەت بەو رێککارانەشی کە پێویستە لەگەڵ کەسێک بگیرێتەبەر کە بەو پەتایە گیانی لەدەستداوە، بەرپرسی هۆبەی فریاکەوتنی رێکخراوی تەندروستی جیهانی گوتی: "بە شێوەیەکی گشتی هەر کەسێک بەو پەتایە بمرێت دەبێت بە شێوەیەکی دروست مامەڵەی لەگەڵ بکرێت، بێگومان ئەو کەسەی بەو پەتایە دەمرێت رێژەیەکی بەرز لەو ڤایرۆسەی هەڵگرتووە، بۆ دەبێت ئاگایی و خۆ پارێزیمان زیاتر بێت، بە تایبەت لەگەڵ ئەو کەسانەی کە بەریەککەوتنی راستەوخۆیان لەگەڵ ئەو کەسە هەیە، چ کارمەندانی تەندروستی و چ ئەوانەشی مامەڵەیان لەگەڵ ئەو کەسەدا کردووە".


ئەمینداری گشتی ئەنجومەنی نوێنەران بەبۆنەی هاتنی جەژنی ڕەمەزانی پیرۆزەوەپیرۆزبایی دەکات – مجلس النواب العراقي\nئەمینداری گشتی ئەنجومەنی نوێنەران بەبۆنەی هاتنی جەژنی ڕەمەزانی پیرۆزەوەپیرۆزبایی دەکات\n12/05/2021 20/06/2021 159 Views\nبەبۆنەی هاتنی جەژنی ڕەمەزانی پیرۆزەوەکەئێمە ماڵئاوایی لەمانگی بەزەیی ولێخۆشبوون دەکەین،مانگی ڕەمەزانی پیرۆز،گەرمترین پیروزبایی وباشترین هیواداری پێشکەش بەئێوەو گەلی عێراقیمان بەهەموو پێکهاتەکانیەوەو گەلی کوردستان بەتایبەتی و هەموونەتەوەی ئیسلامی پێشکەشدەکەم ،تکالەخودای خۆشەویست دەکەین کە ڕۆژووتان وشەونخوونیتان و خوداپەرستیتان لێ قبووڵ بکات وەڕۆژانی داهاتووتان هەمووی بەخێروبەرەکەتبێت لەئێوەو لەعێراقی خۆشەوێستمان .\nهەروەها ئەم بۆنەیە پیرۆزەدەکەم بەهەلێک بۆئەوەی نزاوبەزەیی بۆشەهیدەبێگەردەکانمان وەچاکبوونەوەی خێرا بۆهەموو برینداران ونەخۆشەکان لەخەستەخانەکانداوماڵەکاندا ، بەتایبەتی تووشبووان بەدرمی کۆرۆنا .\nباخوداڕۆژانی داهاتوومان بکات بەجەژنی خێرو ئاشتی و خوشەویستی و هیوا .\nجەژنێکی پیرۆزو هەموو ساڵێک ئێوەوکەسوکاری خۆشەویست وهەموونەتەوەی ئیسلامی بەخێڕوئاشتی .


هێلیكۆپتەرەكەی مەریخ یەكەم شەوی لە 90 پلەی ژێر سفردا بەڕێكرد\n2021-04-07 671 جار\nدوای مانەوەی بە تەنهایی و بۆ یەكەمجار لەژێر بارودۆخی سارد و سەختی ناوچەی (جیزیڕۆ) ی رووی هەسارەی (مەریخ)، هێلیكۆپتەرە بچکۆلەکە توانی سەركەوتن بەدەست بێنێت و خۆڕاگربێ بەرامبەر بە دابەزینی زۆری پلەكانی گەرمای ئەو ناوچەیە كە لە شەودا گەیشتبووە سنووری 90 پلە لەژێر سفری سیلیزیی.\nمی ئۆنگ، بەڕێوەبەری پڕۆژەی هێلیكۆپتەری ئینجینویتیIngenuity ی سەر بە تاقیگەی پاڵنانی خێرا JPL رایگەیاند: "دوای مانەوەی بە تەنهایی و بۆ یەكەمجار لەژێر بارودۆخی سارد و سەختی ناوچەی (جیزیڕۆ) ی رووی هەسارەی (مەریخ)، هێلیكۆپتەرە بچکۆلەکە توانیی سەركەوتن بەدەست بێنێت و خۆڕاگربێ بەرامبەر بە دابەزینی زۆری پلەكانی گەرمای ئەو ناوچەیە كە لە شەودا گەیشتبووە 90 پلە لەژێر سفری سیلیزیی، ئەم سەرکەوتنە دەستكەوتێكی دیكەی گەورەیە دوای ئەوەی بەتەواوی دڵنیای كردینەوە لە كاركردنی تەواوی سیستەمەكانی (جیاكردنەوە) و سیستەمی (گەرمكردنەوە) و مانەوەی وزەی پێویست بۆ هێشتنەوەی پاترییەكانی نێو هێلیكۆپتەرەكە بەدرێژایی ئەو شەوە ساردە".\nپسپۆڕان ئێستا زۆر بە پەرۆشن بۆ ئەنجامدانی یەكەم تاقیكردنەوەی فڕین لە ئاسمانی هەسارەی سوور. دیزاینكردنی هێلیكۆپتەرێكی بچووك كە شیاوبێت لەگەڵ قەبارەی گەڕۆكی (پێرسیڤیرانس) و لە هەمان كاتدا خاوەن كێشێكی كەمبێت تاوەکو بتوانێت لەنێو بەرگە هەوای تەنكی (مەریخ) دا بفڕێت، كارێكی زۆر سەخت و ئاڵۆزە، بەڵام لە كۆتاییدا پسپۆڕان توانییان فڕۆكەیەكی وا دروستبكەن كە هەموو ئەو ئامانجانە بپێكێت و لە كۆتاییشدا بەرگەی سەرمای شەوانی ئەو هەسارەیە بگرێت.\nلە وێنەیەكدا كە بە كامێرای رێپێشاندەری دواوەی گەڕۆكی (پێرسیڤیرانس) لە هێلیکۆپتەرەکە گیراوە، پسپۆڕانی دڵنیاكردووەتەوە كەوا 3 و 4ـی نیسان بەبێ هیچ كێشەیەك بەسەر تەواوی سیستەمەكان و ئامێر و پاترییەكانی نێو هێلیكۆپتەرەكەدا تێپەڕیوە و ئەمەش هەواڵێكی دڵخۆشكەر بوو بۆ تەواوی تیمی گەڕۆك و هێلیكۆپتەرەكە.\nجۆ بایدن: سیاسەتی ئەوپەڕی فشار لە دژی ئێران کۆتایی هاتووە\nروسیا بۆ ئەمریکا : بە توندی وەڵامی ئەو هەڵوێستە شەڕانگێزییە دەدەینەوە


ANF | "ئێشکگریی ئازادی" لەلایەن دەستەیەک لە گەنجانی ئێشکگرەوە بەردەوامە\nچالاکیی "ئێشکگریی ئازادی" لە شاری ستراسبۆرگی فەرەنسا بۆ ئازادیی جەستەیی عەبدوڵا ئۆجالان رێبەری گەلی کورد بە دەستەیەک لە گەنجانی ئێشکگرەوە بەردەوامیی هەیە.\nسێشه‌ممه, 26 Jan 2021, 10:33\nچالاکیی ئێشکگری بۆ "ئازادیی ئۆجالان" لە ٤٤٩هەمین هەفتەدایە و ئێشکگریی ئەم هەفتەیە لەلایەن بزووتنەوەى گەنجانی شۆڕشگیڕ (تەجەشە) و بزووتنەوەى ژنانی ئازادەوە بەڕێوەدەچێت.\nچالاکییەکە هەر جارە بۆ ماوەى هەفتەیەک لەلایەن دەستەیەک لە چالاکوانانی ئێشکگرەوە بەڕێوەدەچێت و هەموو رۆژانی هەفتەش چالاکییەکە لە کاتژمێر ٠٨:٣٠ تاوەکو ١٧:٠٠ی ئیوارە بەڕێوەدەچێت. لە چالاکییەکەدا باسی تاوانی دژ بە مرۆڤایەتیی گۆشەگیرکردن دەکرێت و لە گفتوگۆکانیاندا رایانگەیاند، دۆخ و دیدی شەڕی دژ بە گەلی کورد پەیوەندیی بە گۆشەگیریی قورس و چڕی سەر عەبدوڵا ئۆجالان رێبەری گەلی کوردەوە هەیە.\nزولفو بینگۆل لە کۆمیتەى ئامادەکار راگەیاندراوێکی بڵاوکردەوە و لە راگەیاندراوەکەدا هاتووە، بزووتنەوەى ئازادیی کورد بزووتنەوەی گەنجان و گەلێکی هێژایە، کە گەنجان پشتیوانی و خاوەنداری لە چالاکییەکان دەکەن.\nزولفو بینگۆل رایگەیاند، بۆ ئەوەى ساڵی ٢٠٢١ ببێت بە ساڵی ئازادیی کوردان و رێبەری گەلی کورد، دەبێت هەمومان لە هەموو روویەکەوە ئامادە بین و لە چالاکیدا بین و راشیگەیاند، کاتێک ئێمە سەیری گەنجان دەکەین، هیوادارتر دەبین.\nزولفو بینگۆل ئەندامی کۆمیتەى ئامادەکار باسی ئەوەشیکرد، وتەى "ئێمە بە گەنجێتی دەستمان پێکرد و بە گەنجیش کۆتایی پێدەهێنین" راستیی بەرخودانی کوردان دەخاتە بەرچاو و وتی، گەنجانی کوردیش بەو تێگەیشتنەوە تێکۆشان گەورە دەکەن و پێشەنگایەتی بۆ گەل دەکەن.\nبینگۆل بۆ خاوەنداریکردن لە چالاکیی مانگرتنی زیندانیان لە دژی گۆشەگیری، رایگەیاند، تاوەکو عەبدوڵا ئۆجالان رێبەری گەلی کورد ئازاد نەبێت، کۆمەڵکوژیی سەر کوردان کەم نابێتەوە.\nزولفو بینگۆل بۆ چالاکیی ئێشکگریی ئازادی داوای پشتیوانی و خاوەنداریی کرد، کە ماوەى ٩ ساڵە ئەو چالاکییە بە پێداگرییەوە بەردەوامیی هەیە.\nئەو دەستە گەنجە، کە دەستیان بە چالاکیی ئێشکگریی ئەم هەفتەیە کردووە بریتین لە، عەدنان ئەرکەک، عەلی چیمەن، فەرهاد ناقۆ، بێریتان دێرسیم، کاوە گمگم و نزار ئۆزگور.\nلە ڕحا بۆ ماوەی یەک مانگ هەموو چالاکییەک قەدەغەکرا\nهەدەپە لە دێرسیم سەردانی بازاڕی کرد: دووکاندارەکان ناتوانن کاسبی بکەن\nلە فرانکفۆرت چالاکی ئێشکگری' ئازادی بۆ عەبدوڵا ئۆجالان' بەردەوامە\nبەرخۆدانی گیراوانی سیاسی مانگرتوو لە خواردن ٩٢ ڕۆژە بەردەوامە\nپۆلیس ڕێگەی نەدا یادی ئاکتاش و یاڤووزەر بکرێتەوە\nبەشتاش: دەیانەوێت ئۆپۆزسیۆن دیزاین بکەین


Diplomatic Magazine | شۆڕشی كوردی لە دەلاقەی چێشتی مجێوری هەژاری موكریانییەوە\nئەم ماوەیە دەرفەتی ئەوەم بۆ ڕەخسا جارێكی دیكە چێشتی مجێوری هەژاری موكریانی بخوێنمەوە، لە میانەی خوێندنەوەی بیروەرییەكانی هەژاری موكریانیدا چەند خاڵێك سەرنجی راكێشام، پێم باش بوو بەخێرایی ئاماژەیان پێ بكەم:\n1. دەردی گەندەڵی لەناو شۆڕشی كوردیدا دەردێكی كۆنەو بەپێی گێڕانەوەو شایەتییەكانی هەژاری موكریانی بێت، شۆڕشی ئەیلول و دواتر لە ئەزمونی حوكمی زاتیدا 1970-1974 گەندەڵی زۆر گەورە لەناو شۆڕشی كوردیدا هەبووە.\nهەژار لە لاپەڕەی 495ی یاداشتەكانیدا دەنوسێت:" شەوێك ژەنەراڵ نەسیریی، سەرۆكی باڵای ساواك، هاتە لای بارزانی، وەك هەمیشە ماچی كردو دانیشت و زۆر قسەی خۆشی كرد، وتی: هاتووم شتێكتان پێ ڕابگەیەنم، ئێرانی شاهەنشاهیی بە سەدەها هەزار دۆلار یاریدەی شۆڕشی داوە، بە چەك و سەربازی خۆشمان هاتوینە یاریدەتان، ئێوە هیچ بەهرەتان پێوە نەماوە، گەورەكانی لەشكرتتان هەموو دزن، هەر خەریكی گیرفانی خۆیانن، چەند جارمان گوتووە، حەسۆ میرخان، عەلی شەعبان، رەشید سندیی و كێ و كێ، دزو خاینن بە شۆڕش و دەریان بكەن، بە قسەتان نەكردوین، ئێستا لەم شەڕە گەورەیەدا هەرچیی سەرانیی شۆڕش و فەرماندەی هێزەكانتانن، لە شارانی ئێران رادەبوێرن و كەسیان لە جەبهە نییە. پەنجا هەزار گوللە تۆپمان لە داوێنی چیای زۆزك تەقاند و سەنگەرمان بە عارەبان بەجێهێشت، پێشمەرگە نەچوون سەنگەرەكان بگرن، یاریدەدانتان جگە لە زیان بۆ ئێران هیچ بەهرە نادا، شا لەگەڵ سەددام ئاشت بۆتەوەو لەمڕۆ بەدواوە لەشكری خۆمان دەكشێنینەوە و ئێوەش دەبێت تەسلیمی بەعس بن".\n2. لەماوەی ئەو چوارساڵەی تەمەنی حوكمی زاتیدا، بەشێكی زۆر لە سیاسی و فەرماندە سەربازی و تەنانەت ئەو نوسەرانەش بەدەوریی شۆڕشدابوون، خەریكی پێكەوەنانی سامان بووون و ئاگایان لە شۆڕش نەما. ئەوەی بەلای منەوە سەیرە ئەوەیە كە تەنانەت هەژاری موكریانی، كە بە حساب زۆر بە تەنگ ماڵی دونیاو كۆكردنەوەی سامانەوە نەبووە، لەبارەی دەستبەسەراگرتنی ماڵ و ئەوەی هەیبووە لە لایەن بەعسیەكانەوە لەكاتی شۆڕشدا دەڵێت: جا بابزانین من كە نزیكەی 30 ساڵ زەحمەتم كێشاوە و ئەویش زەحمەتی فەرهاد چیم لێ سێندرابوو: هەشت هەزار و شەش سەد دیناری عێراقیی، چوارسەد مسقاڵ زێڕ و خشڵی ژن، پڕی شەش وەتاغ مافوری ئێرانی، كتێبخانەكەم كە قەد بە ملیۆنێ دیناریشم نەدەدا.\nپرسیارەەكە ئەوەیە، هەژارێك كە هیچ بەرپرسیارێتیەكی لە شۆڕشی كوردیدا نەبووە و تەنها نوسەرێك بووە توانیبێتی بە 4 ساڵ 400 مسقاڵ ئاڵتون بۆ ژنی كۆبكاتەوە. دەبێتت سەركردە سیاسی و بەرپرسە سەربازیەكانی دیكە توانیبێتیان چی كۆبكەنەوە؟\n3.گومان لە ئەدیبی و زمانزانی و هۆنەری هەژاری موكریانی ناكرێت و هەتا ناوی كورد بمێنێت ناوی هەژار وەك ئەدیب و زمانزانی گەورەی كورد بە درەوشاوەیی دەمێنێتەوە و ئەوەی بەجێی هێشتووە بەسە بۆ ئەوەی نازناوی گەورەترین زمانزان و گەنجینەی فەرهەنگی كوردی پێ ببەخشرێت.\n4. هەتا بۆ دووەم جار چێشتی مجیۆرم نەخوێندەوە بە تەواوەتی لە رەخنەو بۆڵە بۆڵی شێركۆ هەژار كوڕی گەورەی هەژاری موكریانی لەبارەی باوكییەوە تێ نەگەیشتم، كاتێك بەچاوێكی وردەوە ژیانی هەژاریی موكریانی لەزاریی خۆیەوە دەخوێنیتەوە بە ئاشكرا هەست بەوە دەكەیت بە ئەندازەی گەورەیی زمان و ئەدەبەكەی باوكێكی نابەرپرسیار و ئەنانی بووە، ئاخر كاتێك ژنە 17 ساڵەكەی و شێركۆی كوڕی بەجێدەهێڵێت تەمەنی تەنها چوار مانگ بووە. لە ئێرانەوە دێتە عێراق و بۆماوەی چەندین ساڵ خەریكی ژیانی كوللە مەرگی دەبێت، كاتێك ژن و منداڵەكەی دەبینێتەوە كوڕەكەی بۆتە 9 ساڵ. لە تەواوی ئەو ماوەیەشدا بەبێ ئەوەی لێیان بپرسێتەوە و ئاگای لە ژیانیان بێت، لەلایەن خەڵكی خێرخوازەوە بەخێوكراون و یارمەتی دراون.\n5. ئەوەی سەرنجی راكێشام وەسفی كاك ئەحمەدی موفتیزادەیە لە زمانی هەژاری موكریانەوە،ئەو لەبارەی كاك ئەحمەدەوە دەنوسێت: لە هەرای ئازادیخوازی كوردستانی دوای ئینقیلابی ئیسلامیدا، زۆر كەس لە كوردەكانی سابڵاغ و سنە خراپەی ئەحمەدی موفتی زادەیان دەوت، بەڵام كە دەگەڵی بوومە ئاشنا زانیم لە غەرەزێكی نەزانانەوە خراپەی دەڵێن، گوناهی هەر ئەوەبوو كە مسوڵمانی بەڕاستییە و ئەم بڕوایەش بۆ كۆمۆنیست و زۆر لە لاوانی ئەمڕۆمان قوت ناچێ. موفتی زادە بەدڵ ویستویە ئازادی بۆ كوردستان بستێنێ، زۆریش ماندوو بوووە، نەشیزانیوە مەلای حاكم درۆیان لەلا گوناح نییە، فریوی بە قسەیان خواردووە و لای وابووە كە قەولی ئازادی كوردستانی پێدەدەن و راست دەكەن. خۆی كە بێ درۆ و دڵپاك بووە لای وابووە قەولدەرەكانیش دڵپاكن، وائێستا كە ئەم ڕوپەڕانە دەنوسم، كاك ئەحمەد لە زینداندایە و زۆر جزیا دەدرێ و بەسەدان لە هاوكارانی كە زۆرینەیان تازە لاون لەسوچی زیندان توند كراون و هیچیان لە پەیڕەوی كاك ئەحمەد پاشەگەز نین و لەسەر بڕوای خۆیان سورن، لەو ساوە كە خۆم ڕوبەڕوو كاك ئەحمەدم دیوە و سەفەرم بۆ شیمال دەگەڵ كردووە، زۆر وەبەر دڵم كەوتووە، لام وایە بە مردویش هەزاران كۆمۆنیستی نەزانی دەبێ بە قوربان بكرێت.


ئیتلاعاتی سنە، بە ناردنی کورتەنامە هەڕەشەی لە مامۆستایانی ئەو شارە کرد\n14:22 - 10 رەشەمه 2718\nئاژانسی کوردپا: ئیدارەی ئیتلاعاتی شاری سنە، بە ناردنی پەیامی هەڕەشەئامێز بۆ مامۆستایان، داوای لەوان کردووە لە بەشداریکردن لە مانگرتنی سەرتاسەری فەرهەنگییان خۆ ببوێرین.\nبەپێێ ڕاپۆرتی گەیشتوو بە ئاژانسی هەواڵدەریی کوردپا، لە ماوەی ڕۆژانی ڕابردوودا، ئیدارەی ئیتلاعاتی شاری سنە، لە ڕێگای کورتە نامەوە، هەڕەشەی لە مامۆستایانی ئەو شارە کردووە.\nئیدارەی ئیتلاعاتی شاری سنە، لەو کورتە نامانەدا، وێرای هەڕەشە لە مامۆستایان، داوای لەوان کردووە کە لە بەشداریکردن، لە مانگرتنی سەرتاسەریی فەرهەنگییان خۆببوێرن و وەڕێخرانی ئەو مانگرتنە و پشتیوانی لە مانگرتنی مامۆستایانی، بە \_"گرووپەکانی دژبەری ئینقلاب\_" شوبهاندووە.\nهەروەها ئیدارەی ئیتلاعاتی شاری سنە هوشداری بە مامۆستایان داوە لە پەیوەندیی گرتن لەگەڵ ڕۆژنامەنووسان و میدیاکانی دەرەوەی وڵات خۆ ببوێرن.\nئیدارەی ئیتلاعاتی شاری سنە هوشداری بە مامۆستایان داوە کە ئەو مانگرتنە \_"لە لایەن ئەو کەسانەوە کە دژە شۆڕشن ئالوودە کراوە\_"؛ و لە ئەگەری بەشداریکردن لەو مانگرتنە لەگەڵ ئەوانەوە بەپێی یاسا هەڵسووکەوتیان لەگەڵ دەکەین.\nشۆرای هاوئاهەنگی ڕێکخراوی سێنفی فەرهەنگییانی ئێران بە بڵاوکردنەوەی ڕاگەیاندراوێک داوای لە مامۆستایان کردووە لە لە ماوەی ڕۆژانی ١٢، ١٣ و ١٤ی ڕەشەمە، لەهەمبەر جێبەجێنەکردنی داخوازییەکانیان بە ئامادەبوون لە نووسینگەی قوتابخانەکان و لە چوون بۆ پۆلەکانی خوێندن خۆیان ببویرن.


شاری لەندەن لەکوێیە - بابەت لەندەن یەکێکە لە گرنگترین شارەکانی کیشوەری ئەوروپا، دەکەوێتە\nسەرەکی ⁄ دەور وبەری جیهان ⁄ شاری لەندەن لەکوێیە\nسیتی لەندەن شوێن\nلەندەن یەکێکە لە گرنگترین شارەکانی کیشوەری ئەوروپا، دەکەوێتە بەشی باشوری ڕۆژهەڵاتی بەریتانیای مەزنەوە، و پایتەختی فەرمی وڵاتی ئینگڵئینگلیزییە و هاوهاوهاوهاوهاوهاکانی لە نێوان پانی 51 تا 30’26” بۆ باکوور سنووردارە و هێڵی درێژی 0 و 7’39” بۆ ڕۆژئاوا، بە کۆی ڕووبەری 1579 کیلۆمەتر چوارگۆشە، ژمارەی دانیشتوانی زیاتر لە 8.6 ملیۆن کیلۆمەتر ە، شارەکەش لە باکوورەوە لە رووباری تەمیسەوە دەستپێدەکات، وەک بەندەری سەرەکی و درێژ دەبێتەوە بۆ لای باشوری شارەکە\nزانیاری دەربارەی لەندەن\nئاووهەوا: تێکڕای پلەی گەرمای هاوین لە 22 تا 26 پلە سی بەرز بووە، بە دەگمەن بەرزبووە، بەرزترین ئاستی تۆمارکردن، لە مانگی ئابی ساڵی 2003 دا گەیشتە 38.1 پلە لە ناوچەی ق و، هەروەها نزمترین ی -16.1°C لە نۆرثۆلت لە ماوەی کانوونی دووەمی 1962.\nگرنگترین ئەو شارانە: وڵات چەندین ناوچەی شارستانی گرنگی هەیە وەک بلومسبێری هاوس، مەیفایر، وێمبلی و وایت چاپڵ\nتەلار و تەلارسازی : چەندین خانووی گەورەی سپی و باڵەخانەی گشتی وەک مۆزەخانەی نیشتمانی بەردی پۆرتلاند و چەند وێرانەیەکی ڕۆمانی و تاوەری لەندەن و کۆشکی دادگای هامپتۆن و مۆنیومێنتێک کە دیمەنەکانی دەوروبەرەکەی تێدا بووە ، هەروەها چەندین باڵەخانە لەناوچەی ساوسوورچ کە شێوە هێلکەییدیارییەکەی تێدا دروست دەکرێت .\nمێژووی سروشتی: زیاتر لە 200 جۆر نەمامی گوڵدار دۆزراونەتەوە، ڕووبار تامیس 120 جۆر ماسی و 60 جۆر باڵندە و 47 جێگەی خەو و 270 جۆری جاجاڵجاڵ و 76 یەدەگی سروشت و چەندین ئەمفیبیان هەیە وەک بۆق و خشۆک وەک کرم و مارمار مار مار و مار و مار و زیاتر لە 10 هەزار ڕێوی و هەر 2.6 کیلۆمەتر دووجا زیاتر لە 16 ڕێوی تێدایە و چەندینی تریش .\nڕەیڵ : شارەکە وێستگەی کرۆس پاشایان هەیە ، کە لەماڵ و دەرەوەی وڵات خزمەتی شارەکە دەکات و چەندین هێڵی ئاسنین هەیە کە لە بێرمینگهام و برایتۆن و بریستۆل و کاردیف و ئێکستێڕ و شفیلد و ساوثهامپتۆن و لیدز و مانچستەر و کامیبریج و نیوکاسڵ لەسەر تاین و ئەدینبۆرگ و گلاسگۆ تێپەڕ دەبێت و باری شازدە دەکرێت بە ڕێژەیەکی زۆر لەسەر ئەم شەمەندەفەرانە بار بکرێت .\nپاس و شەمەندەفەرەکان: تۆڕی پاسەکان کە یەکێکە لە گەورەترین ەکانی جیهان، لە ڕۆژێکدا 24 کاتژمێر بە 8500 پاس ەوە کار دەکات کە زیاتر لە 700 هێڵ و زیاتر لە 19 هەزار و 500 وێستگەی هەیە\nپەروەردە: زۆرێک لە زانکۆ پلە بەرزەکانی جیهانی هەیە وەک کامبریج، چەندین بەشی سەرەکی بۆ بەکالۆریۆس و ماستەر و دکتۆرا پێشکەش دەکات، هەروەها چەندین ناوەند و کۆلێژ وەک خوێندنگای سەرەتایی و سەرەتایی و ناوەندی\nزانیاری دەربارەی لەندەنسیتی لەندەن شوێنشاری لەندەنشاری لەندەن لەکوێیەلەندەن\nچۆن مێردێک قایل بکەم